text:
Taghadh a’ Phrìomh Mhinisteir an-diugh #gàidhlig
Dh’aithris sinn air taghadh an Oifigear Riaghlaidh Diardaoin sa chaidh. A bharrachd air Ken Mac an Tòisich a bhith air a thaghadh mar Oifigear Riaghlaidh, chaidh Linda Fabiani BPA agus Cairistiona Ghreumach a thaghadh mar leas-oifigearan Riaghlaidh. An-diugh (Dimàirt 17 … Cum ort a leughadh ...
Air fhoillseachadh le: Pàrlamaid na h-Alba - DiMàirt, 17 dhen Chèitean, 2016
- Seann-naidheachdan
- Cuir bhòt! Prìomh Mhinistear ùr gu bhith air a thaghadh an-diugh #gàidhlig
Tòisichidh taghadh a’ Phrìomh Mhinisear san t-Seòmar aig 14.40 an-diugh. Tha riaghailtean an taghaidh caran toinnte ach tha mìneachadh again (sa Ghàidhlig) san fhios ...Pàrlamaid na h-Alba - DiCiadain, 19 dhen t-Samhain, 2014
- Cuir bhòt! Dàrna sealladh
An do dh'fhaighnich sibh a-riamh carson a bha Ailig Salmond cho buadhach ann am poileataigs na h-Alba? Tha freagairt againn a-nis. Aig Ceistean a' Phrìomh Mhinisteir ...BBC - Blog Poileataigeach - DihAoine, 9 dhen t-Sultain, 2011


c: text/html

text:
De a th’ anns a’ phlana/ an dòigh teàrnaidh?
Ceist: De a th’ anns a’ phlana/ an dòigh teàrnaidh?
Freagairt: Bheil an t-acras ort? Chaineil mi a’ ciallachadh acras corporra, ach a bheil acras ort airson barrachd na do bheatha? A bheil rudeigin domhainn annad nach gabh a shàsachadh? Ma tha, se Iosa an t-slighe! Thuirt Iosa, “ Is mise aran na beatha; an tì a thig do ’m ionnsaigh-sa, cha bhi acras gu bràth air; agus an tì a chreideas annamsa, cha bhi tart gu bràth air” (Eòin 6:35).
A bheil thu troimh chèile? A bheil e fàilligeadh ort rathad neo amas a’ lorg anns a’ bheatha seo? An saoil thu gun do chuir cuideigin dheth na solais, agus chan fhaigh thu lorg air an suidse? Ma tha, se Iosa an t-slighe! Thuirt Iosa, “ Is mise solas an t-saoghail: an tì a leanas mise, cha siubhail e an dorchadas, ach bidh solas na beatha aige” (Eòin 8:12).
Am bi thu faireachdainn aig uair sam bith gu bheil thu air do ghlasadh a-muigh bho ’n bheatha seo? Na dh’ fheuch thu mòran dhorsan, ach gun d’ fhuair thu an rud air an cùlaibh a bhi falamh agus gun bhrìgh? A bheil thu ri lorg doras gu beatha choileanta? Ma tha, se Iosa an t-slighe! Thuirt Iosa, “Is mise an doras: ma thèid neach air bith a-steach tromham-sa, teàrnar e, agus thèid e steach agus a-mach, agus gheibh e ionaltradh” (Eòin 10:9).
Am bi feadhainn eile dha do leigeil sìos an còmhnaidh? An robh gach càirdeas a bh’ agad eu-domhain agus falamh? Bheil thu den bheachd gu bheil feadhainn eile toirt a’ char asad? Ma tha, se Iosa an t-slighe! Thuirt Iosa, “Is mise am buachaill maith; leigidh am buachaill maith anam sìos airson nan caorach...Is mise am buachaill maith, agus is aithne dhomh mo chaoraich fèin, agus aithnichear le m’ chaoraich fèin mi” (Eòin 10:11, 14).
Am bi thu a’ smaoineachadh gur de a thachras an dèidh a’ bheatha seo? Bheil thu sgìth a bhi cuir seachad do bheatha airson rudan a tha ri lobhadh agus a’ meirgeadh? Am bi thu smaoineachadh uaireannan nacheil ciall idir aig a’ bheatha seo? Bheil thu ’g iarraidh a bhi beò an dèidh dhut bàsachadh? Ma tha, se Iosa an t-slighe! Thuirt Iosa, “Is mise an aiseirigh, agus a’ bheatha: an tì a chreideas annamsa, ged gheibheadh e bàs, bidh e beò; agus ge be neach a tha beò, agus a’ creidsinn annamsa, chan fhaigh e bàs am feasd” (Eòin 11:25-26).
Gur de an t-slighe? Gur de an fhìrinn? Gur de a’ bheatha? Fhreagair Iosa, “Is mise an t-slighe, agus an fhìrinn, agus a’ bheatha: cha tig aon neach chum an Athar ach tromham-sa” (Eòin 14:6.
Se acras spioradail a tha thu ri faireachdainn, agus cha ghabh a lìonadh ach le Iosa. Se Iosa a-mhàin as urrainn an dorchadas a thogail. Se Iosa an doras gu beatha shàsaichte. Se Iosa an caraid agus am buachaill a tha thu air a bhi lorg. Se Iosa a’ bheatha – anns an saoghal seo agus an ath fhear. Se Iosa an t-slighe teàrnaidh!
Se gu bheil thu dealaichte bho Dhia an reusan gu bheil thu acrach, gu bheil thu mar gum biodh air chall anns an dorchadas, agus nacheil thu faighinn brìgh anns a’ bheatha seo. Tha am Bìoball ag innse dhuinn gun do pheacaich sinn uile, agus mar sin gu bheil sinn dealaichte bho Dhia (Eclesiastes 7:20; Ròmanaich 3:23). Se Dia a bhi a dhìth na do bheatha a tha fàgail fànas na do chridhe. Chaidh ar cruthachadh airson dàimh a bhi againn ri Dia. Chaineil an dàimh sin ann a chionns gun do pheacaich sinn. Nas miosa na sin, cumaidh am peacadh sin sinn dealaichte bho Dhia fad na sìorraidheachd, a’ bheatha seo agus an ath thè (Ròmanaich 6:23; Eòin 3:36).
Ciamar a gheibhear seachad air an duilgheadas seo? Se Iosa an t-slighe! Ghabh Iosa am peacadh againn air e fhèin (2 Corintianach 5:21). Fhuair Iosa bàs nar h-àite (Ròmanaich 5:8), a’ gabhail am peanas air an robh sinne airidh. Ann an trì là, dh’ èirich Iosa bho na mairbh, a’ dearbhadh a’ bhuaidh a bh’ aige air peacadh agus am bàs (Ròmanaich 6:4-5). Carson a rinn e seo? Fhreagair Iosa a’ cheist sin e fhèin, “Gràdh nas motha chaineil aig neach air bith, gun leigeadh duine ’anam sìos airson a chàirdean” (Eòin 15:13). Fhuair Iosa bàs gus a’ faigheadh sinne beatha. Ma chuireas sinn ar ’n earbs’ ann an Iosa, a’ creidsinn gun phàigh a bhàs airson na peacannan againn – tha na h-uile pheacannan againn air a maitheachadh agus air an glanadh air falbh. Bidh an t-acras spioradail againn an uairsin air a shàsachadh. Thig na solais air. Bidh fosgladh againn gu beatha choileanta. Bidh aithne againn air a’ bhuachaill math agus an fhìor charaid as fheàrr a th’ againn. Bidh fios againn gum bi beath’ againn an dèidh dhuinn bàs fhaighinn – beatha nuadh ann a’ nèamh còmhla ri Iosa airson an t-sìorraidheachd!
“Oir is ann mar sin a ghràdhaich Dia an saoghal, gun d’ thug e aon-ghin Mhic fèin, chum as ge be neach a chreideas ann, nach sgriosar e, ach gum bi a’ bheatha shiorraidh aige” (Eòin 3:16).
An do thagh thu Crìosd an dèidh na leugh thu an seo? Ma thagh, brùth am putan “Tha mi air Crìosd a thaghadh an diugh”.
Till gu duilleag dachaigh Gàidhlig na h-Alba
De a th’ anns a’ phlana/ an dòigh teàrnaidh?

robotstxt: allowed

filter: keep


text:
- TIOTAL
- Pairèid an Airm ann an Caol Loch Aillse
- EXTERNAL ID
- HCD00280
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1942
- LINN
- 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12007
- KEYWORDS
- arm
pairèid
meàrrsadh
Prìomh Shràid
Caol Loch Aillse
oifis a' phuist
Tha sluagh air cruinneachadh air Prìomh Shràid Chaol Loch Aillse, taobh a-muigh bùth-chungaidhean Dhonnchaidh Mhic a' Phearsain, an dealbhadair, air 9mh Cèitean 1942. Thog Mac a' Phearsain iomadh dealbh o dhoras na bùtha, fhad 's a bha buidhnean airm a' meàrrsadh seachad air na h-oifigearan aca, a tha nan seasamh air ùrlar taobh a-muigh oifis a' phuist. Chithear muinntir na Nèibhi ris an aghaidh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- 'Fleet'
- EXTERNAL ID
- AB_LL_RODY_GORMAN_05
- DEIT
- 2008
- LINN
- 2000an
- CRUTHADAIR
- Rody Gorman
- NEACH-FIOSRACHAIDH
- Am Baile
- AITHNEACHADH MAOINE
- 1437
- KEYWORDS
- claistinneach
bàrdachd
bàird
cruthan-tìre litreachais
Chaidh an rann 'Fleet' a sgrìobhadh le Rody Gorman. Tha e air a leughadh an seo leis an ùghdar. (Dealbh - Mathew Knowles)
'He goes back down the slipway still,
Morning and evening. After six
Generations, the latest,
'Anna Bheag', is tied up against the wall
Alongside the old buoys and the rest
Of the fleet in the closed season.
He looks over at the breakers beyond the shore
Coming into land and hears the cry of a herring-gull
In the wrack at dead low tide.
He passes the lifeboat collection box
And then 'The Anchor Bar & Grill'
And the Seamen's Mission.'
Rugadh Rody Gorman ann am Bail' Àth Cliath agus an-diugh tha a' fuireach san Eilean Sgitheanach. Tha e air grunn chruinneachaidhean fhoillseachadh de bhàrdachd ann am Beurla, ann an Gàidhlig na h-Eireann 's ann an Gàidhlig na h-Alba, nam measg 'Fax and Other Poems' (1996); 'Bealach Garbh' (1999); 'Air a' Charbad fo Thalamh/On the Underground' (2000); 'Naomhóga na Laoi' (2003); 'An Duilleog agus an Crotal' (2004); 'Flora from Lusitania' (2005) 'Zonda? Khamsin? Sharaav? Camanchaca?' (2006) agus 'Eadar Fiaradh is Balbh na h-Oidhche' (2007). Chaidh a thaghadh de bhàrdachd Ghàidhlig Èireannaich is Albannaich - 'Chernilo' - fhoillseachadh le Coiscéim ann an 2006.
Tha Rody air obair a dhèanamh mar neach-chompanaiche sgrìobhaidh aig Sabhal Mòr Ostaig san Eilean Sgitheanach, aig An Lanntair ann an Leòdhas, agus aig Colaiste an Oilthigh, ann an Corcai. Tha e cuideachd na dheasaiche is na cho-fhoillsichear den leabhar-chruinneachaidh bhliadhnail 'An Guth' de bhàrdachd Ghàidhlig na h-Èireann 's na h-Alba. Am measg nan eadar-theangachaidhean aige tha obair aig Cavafy, Yeats agus Prévert, agus am measg nan eadar-theangachaidhean gu Beurla aige, bàrdachd le Dòmhnall MacAmhlaidh, Somhairle MacIlleathain agus Iain Mac a' Ghobhainn. Chaidh an obair aige fhèin eadar-theangachadh gu iomadh cànan eile, nam measg Arabach, Eabhraidheach is cànan Phortugal.
Chaidh bursaraidhean a thoirt dha le Comhairle Ealain na h-Alba ann an 1995, 1998, 2003 is 2007 a bharrachd air maoineachadh o An Chomhairle Ealaíon, o HI-Arts, on Mhaoin Rìoghail Litreachail agus o Chomann nan Ùghdaran. Ann ann 2007, thadhail e air Iosaral air a' phròiseact Bàrd gu Bàrd/Poet to Poet agus fhuair e duaisean fear a-staigh ann am Macedonia agus san Eilbheis. Ann an 2008 chaidh a chur air bhonn na Sgrìobhadair A-staigh aig Oilthigh Manitoba.


text:
Malta
Is e dùthaich bheag eileanach gu deas san Roinn-Eòrpa a tha ann am Malta.[1][2][3] Tha i suidhichte anns a’ Mhuir Meadhanach deas air an Eadailt. Air an taobh eile den Mhuir Meadhanach tha Tuinisia agus Libia.
Tha seachd eileanan beaga ann, ach tha dìreach trì ann far a bheil daoine a’ fuireach:
- Malta (mu 246 km²)
- Gozo (mu 67 km²)
- Comino (mu 3 km²)
Is e Malta a tha anns an Aonadh Eòrpach.
Tha Valletta na prìomh-bhaile.
Iomraidhean[deasaich | deasaich an tùs]
- ↑ Am Faclair Beag
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Map-balla an t-Saoghail, Stòrlann Nàiseanta (2003), ISBN 0007692714
Ceanglaichean a-mach[deasaich | deasaich an tùs]
- Gov.mt – Duilleag oifigeil riaghaltas Mhalta
- Duilleag oifigeil Ionad Fiosrachadh Luchd-turais


text:
An Sabhal Aig Neill
2001
The Stamping Ground
Faclan aig Calum is Ruairidh Dòmhnallach
Craiceann searrach agus òr
Thall aig an sabhal, an sabhal aig Nèill
'S e siud an sgeul na Ath-mhòr
Thall aig an sabhal, an sabhal aig Nèill
'S iomadh là, 's iomadh là, chaidh sinn suas ga h-iarraidh
Thall aig an sabhal, an sabhal aig Nèill
Le crap spaid is puchaid iarainn
Tha na gillean ruith gun sguir
Thall aig an sabhal, an sabhal aig Nèill
Ginealachan, ginealachan, snìomh ma mo shùilean
Thall aig an sabhal, an sabhal aig Nèill
Sibhse a sheas aig ceann a bhathaich
Thall aig an sabhal, an sabhal aig Nèill
Tha sibh air m' inntinn gach là
Innse sinn an sgeul dhan chlann
Thall aig an sabhal, an sabhal aig Nèill
An àite seileach barr a bheann
Thall aig an sabhal, an sabhal aig Nèill
'S iomadh là, 's iomadh là, bhitheas e air 'n inntinn
Thall aig an sabhal, an sabhal aig Nèill
An sgeul a mhaireas ri gu sìorraidh
Horo eiribh o
Horo ro bho, ro ho-ro
An deasachadh mu dheireadh: 2a dhen Mhàrt 2014 13:02:38
© 2001 Chrysalis Music. Gan cleachdadh le cead.


text:
Càrn mòr ga thogail aig Ceumnachd an t-Sabhail Mhòir
10/2018
Chaidh oidhche mhòr a chumail ann an Slèite air Dihaoine 5 Dàmhair a’ comharrachadh Ceumnachd Shabhal Mòr Ostaig, an t-Ionad Nàiseanta airson Cànan is Cultar na Gàidhlig.
Cheumnaich 64 oileanaich agus iad a’ toirt teisteanas a-mach aig diofar ìrean, eadar teisteanas àrd-ìre, dioplòma, ceum, ceum le urram, for-cheum agus PhD. Am-bliadhna, thathar a’ comharrachadh àireamh mhòr de dh’oileanaich a fhuair ceum le urram, agus gu sònraichte gu bheil an àireamh as motha riamh, bho chaidh a' Cholaiste a stèidheachadh, a’ ceumnachadh le ceum le urram aig a’ chiad ìre.
Thug Aonghas MacLeòid, Cathraiche Bòrd Stiùiridh an t-Sabhail Mhòir, seachad a’ chiad aithris is e ag ràdh: “45 bliadhna air ais, chaidh Sabhal Mòr Ostaig a stèidheachadh gus cothroman ùra a thoirt dhan Ghàidhlig. B’ e ar feallsanachd cànan is cultar nan Gàidheal a dhìon, a chur gu feum gu reachdmhor, a bhrosnachadh agus a leasachadh. 'S e sin fhathast ar prìomh amas, gach latha agus gach bliadhna.”
‘S e cuirm na bliadhna seo a’ chiad Cheumnachd le Prionnsapal agus Iar-phrionnsapal ùr aig an stiùir, agus an Dr. Gillian Rothach is an Dr. Marsaili NicLeòid air tòiseachadh sna dreuchdan sin bho chionn ghoirid.
Thuirt Iar-phrionnsapal agus Stiùiriche Foghlaim SMO, Marsaili NicLeòid: “’S e fìor adhbhar toileachais a th’ ann gu bheil còrr is trì fichead a’ ceumnachadh le teisteanas no ceum am-bliadhna agus an àireamh as motha riamh a’ ceumnachadh le ceum le urram aig a’ chiad ìre. Tha sinn moiteil dha-rìribh às an luchd-ceumnachaidh ùra agus iad a’ cur ri còrr is mìle oileanach a tha air ceumnachadh bhon a’ Cholaiste anns na bliadhnaichean a dh’fhalbh, agus an cuid chomasan rim faicinn air feadh an t-saoghail.”
Tha prògram ceuma na Colaiste a’ gabhail a-steach diofar chuspairean leithid foghlam, nam meadhanan, leasachadh, ceòl traidiseanta agus cultar na Gàidhlig. Tha na cuspairean seo uile gan teagasg tron Ghàidhlig agus gan dearbhadh le Oilthigh na Gàidhealtachd is nan Eilean.
Thuirt Prionnsapal Shabhal Mòr Ostaig, an Dr. Gillian Rothach: “Tha sinn uabhasach moiteil às a h-uile oileanach a tha a' ceumnachadh aig Sabhal Mòr Ostaig an-diugh. Anns an eilean seo, far nach robh, aig aon àm, fiù 's foghlam bun-sgoile ri fhaighinn tron Ghàidhlig, bidh sinne aig an t-Sabhal Mhòr a' tairgsinn sreath slàn de theisteanasan treas-ìre, eadar preantasachdan, HNC, HND, BA, BA le Urram, Leasachadh Proifeiseanta, Maighstireachd agus PhD. Tha a h-uile cùrsa sin ga lìbhrigeadh tro mheadhan na Gàidhlig agus bidh sinn ag ullachadh sàr luchd-obrach fileanta airson saoghal na h-obrach – chithear sin anns na teisteanasan is duaisean a choisinn an luchd-ceumnachaidh an-diugh.
Tha e na adhbhar toileachais dhuinn cuideachd gu bheil oileanaich a' ceumnachadh aig aoisean agus à ceàrnaidhean is suidheachaidhean eadar-dhealaichte a tha mar thoradh air na cùrsaichean againn aig Sabhal Mòr Ostaig a tha fosgailte don a h-uile duine. Tha sinn cuideachd a' comharrachadh ceumnachadh nan oileanach a chaidh a theagasg an com-pàirteachas le Oilthigh Obar Dheathain; tha an com-pàirteachas seo air a bhith glè shoirbheachail is sinn a' trèanadh thidsearan ùra airson foghlam tro mheadhan na Gàidhlig. Tha fadachd oirnn a bhith a' leantainn ceumnachadh an luchd-teagaisg seo san àm ri teachd le ceumnachadh bhon chùrsa ùr againn fhèin tro mheadhan na Gàidhlig a tha stèidhichte aig an t-Sabhal Mhòr, Gàidhlig agus Foghlam, a tha a' trèanadh oileanaich airson teagasg bun-sgoile is àrd-sgoile. Tha sinn a' guidhe gach soirbheachaidh leis an luchd-ceumnachaidh againn agus an dòchas nach bi iad nan strainnsearan is gun till iad a chèilidh oirnn a-rithist!”
A thuilleadh air na teisteanasan acadaimigeach a chaidh a thoirt seachad, chaidh urram Sàr-Ghàidheil na bliadhna a bhuileachadh air dithis a tha air saothair mhòr a dhèanamh a thaobh dualchas, cultar agus cor na Gàidhlig thar nam bliadhnaichean. 'S iad sin Mairead NicLeòid, à Ceann Phàdraig agus Iain MacPhàrlain, à Muile.
Lean an Dr Rothach oirre is i ag ràdh: “'S e urram mòr a bh' ann a bhith a' comharrachadh obair air leth do chànan is cultar nan Gàidheal le dithis Ghàidheal iomraiteach – dithis a bhios a' brosnachadh na Gàidhlig tro an cuid saothrach agus misneachd - Mairead NicLeòid, à Ceann Phàdraig agus a thogadh an sin leis a’ Ghàidhlig ga bruidhinn san dachaigh; agus Brigadier Iain MacPhàrlain, à Muile.
Cuideachd, chaidh Duais Cuimhneachaidh Niamh NicEanraig a thoirt seachad, mar chuimhneachan air an oileanach, à Malaig, a dh’ eug gu h-aithghearr an-uiridh. Bha Niamh air a’ chiad bliadhna aig a’ Cholaiste, à’ dèanamh Cùrsa Gàidhlig is Conaltradh.
Chaidh Òraid na Ceumnachd a thoirt seachad le Flòraidh Guidi, Ceannard Bhun-sgoil Ghàidhlig Phort Rìgh, agus chuir i briathran misneachail dha-rìribh an cèill dhan luchd-ceumnachaidh a bha an làthair. “’S i abairt na sgoile, ‘Nì clachan beaga tric càrn mòr uaireigin’. Dhuibhse a tha a’ ceumnachadh an-diugh, tha sibh ri ur moladh airson na h-obrach mòire a rinn sibh air an t-slighe chun an càrn agaibh fhèin a thogail. Bu toil leam gun smaoinich sibh mu na gnothaichean a chuireadh sibh air càrn ur beatha, agus cuideachd gum beachdaich sibh air na h-amasan a th’ agaibh anns an àm ri teachd.
“Tha Sabhal Mòr Ostaig a’ faighinn àite sònraichte air a’ chàrn. Tha muinntir na Colaiste air a bhith cho taiceil dhomh thairis air na bliadhnaichean, agus bu toil leam an cothrom seo a ghabhail taing a thoirt dhuibhse a bha is a tha ag obair innte, oir às aonais na h-obrach a chaidh a dhèanamh an seo, cha bhiodh an t-ath-bheothachadh a tha air tighinn air a’ chànan air tachairt.”


text:
- TIOTAL
- Companaidh Iasgach Bhradain na Gàidhealtachd an Iar - Clàrachadh Stèisean Phort Rìgh, 1957
- EXTERNAL ID
- HCD_DAVIDBANKS_095
- DEIT
- 1957
- LINN
- 1950an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 1371
- KEYWORDS
- West Highland Salmon Fisheries
iasgach a' bhradain mara
bradan
gnìomhachas a' bhradain
bàtaichean iasgaich
iasgach a' bhric
breac
iasgach le lìon
Tha an sgrìobhainn seo o Chompanaidh Iasgach Bhradain na Gàidhealtachd an Iar ann am Port Rìgh san Eilean Sgitheanach a' clàrachadh na chaidh a ghlacadh de dh'èisg aig stèisean iasgaich Phort Rìgh ann an seusan 1957. B' ann on Chèitean gu ruig an Lùnastal a bha seusan an iasgaich a' dol, agus bha cuid luchd-obrach air am fastadh ro thoiseach an t-seusain agus às a dhèidh a bhiodh a' coimhead às deidh na h-uidheim agus nam bàtaichean.
Tha an clàrachadh seo a' briseadh sìos nam figearan gus an seall e an àireamh de bhradan, bànag (bradan a' tilleadh gu fìor-uisge às dèidh aon gheamhradh aig muir) agus breac a chaidh a ghlacadh. Mar bu trice bha còig lìn fa leth aig stèisean Phort Rìgh, ach fad ghrunn bhliadhnachan, nam measg 1957, bha seachd lìn aca. Uaireannan gheibheadh na lìn ainm cruth-tìre faisg air làimh: "Prince Charlie's Cave (Uamh Theàrlaich)", "Rubh' Beag", "Faing nan Caorach ( Sheep Fank)", no "Camas Bàn", 's chan e dìreach àireamh.
Tha mearachd ann an cur-ris a' chlàir seo, le 100 na bu lugha èisg glacte ann am mìos an Iuchair na am figear a tha clàraichte. Ach leis an àireamh cheart gu lèir ann de 1,631, 'b i fhathast a' bhliadhna a b' fheàrr a bh' aig a' chompanaidh fhad 's a bha iad a' ruith an stèisein. Bho na clàran a th' ann, b' ann ann an 1957 a bha an glacadh a bu mhotha agus ann an 1947 an glacadh a bu lugha.
West Highland Salmon Fisheries Co Ltd (Companaidh Iasgach Bhradain na Gàidhealtachd an Iar Earr.)
Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' (Companaidh Iasgach Bhradain na Gàidhealtachd an Iar Earr.) gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Ceist mu Rùnaire nan Cùisean Dùthchail
Tha fear de Chomhairlichean nan Eilean Siar ag ràdh gum bu chòir do Rùnaire nan Cùisean Dùthchail, Ruiseart Lochhead, beachdachadh air a dhreuchd san Riaghaltas.
Thug an Comhairliche Dòmhnall Crichton am beachd am bàrr ri lìnn dàil air airgead subsadaidh do chroitearan agus tuathanaich.
Tha Mghr Crichton ag ràdh gur e freagairt mhì-mhisneachail a thàinig bhon an Riaghaltas 's gum faodadh daoine a bhith mìosan fhathast a' feitheamh air an airgead.
Thuirt e gu bheil litir bho Mhghr Lochhead a' cur coire airson an dàil air an Aonadh Eòrpach, ach tha e ag ràdh gu bheil e follaiseach gur e siostam compiùtaireachd an Riaghaltais fhèin as coireach.
Thuirt e gum bu chòir sgeama iasaid airson daoine a chuideachadh a bhith air atharrachadh airson airgead dìolaidh a phàigheadh do thuathanaich 's croitearan.
"Bu chòir Mghr Lochhead a bhith a' meòrachadh air an t-suidheachadh a th'aige, agus feumaidh e uallach a ghabhail airson an dol-a-mach a tha seo", thuirt an Comh. Crichton.
£20m
Ann am brath sgrìobhte a fhreagairt na puingean a thog an Comh. Crichton, tha labhraiche bho Riaghaltas na h-Alba ag ràdh gu bheil làn fhios aca mu fheumalachdan nan croitearan ri linn na droch shìde agus margaidhean doirbh.
Thuirt iad nach eil beachdan mar seo bhon t-seann tagraiche Làbarach, Dòmhnall Crichton, a' dèanamh feum sam bith.
Thuirt an Riaghaltas gu bheil iad a' dèanamh nas urrainn dhaibh airgead fhaighinn gu croitearan agus gu bheil iad air £20m ainmeachadh airson an cuideachadh gus an tig subsadaidhean troimhe.


text:
- TIOTAL
- Seann Chaisteal Inbhir Ùige, Inbhir Ùige
- EXTERNAL ID
- HC_ARCH2_1981-82_81061007
- ÀITE
- Inbhir Ùige
- SGÌRE
- Gallaibh an Ear
- SIORRACHD/PARRAIST
- GALLAIBH: Inbhir Ùige
- LINN
- 1980an
- NEACH-FIOSRACHAIDH
- Aonad Airc-eòlas Chomhairle na Gàidhealtachd
- AITHNEACHADH MAOINE
- 13214
- KEYWORDS
- caistealan
Tha tobhta Seann Chaisteal Inbhir Ùige air mullach bearraidhean os cionn na mara. Thathar a' smaoineachadh gun deach an tùr shìmplidh, anns a bheil ceithir ùrlaran, a thogail anmoch anns an 12ra linn no tràth anns an 13mh linn nuair a bha Gallaibh air a riaghladh le Iarlan Lochlannach Arcaibh. Tha seo a' ciallachadh gur dòcha gur e aon de na daingneachdan cloiche as sine ann an Alba. Tha pìosan eile dheth ri lorg air an rubha.
Tha an caisteal air a bhith aig iomadh teaghlach, eadar na Cheynes agus am Morair Duffus Suthurlanach nam measg, anns a' 14mh linn agus na h-Oliphants anns a' 15mh linn. Chaidh ionnsaigh a thoirt air agus chaidh a ghlacadh le Iain Mac na Ceàrdaich, Maighstir Ghallaibh ann an 1569 agus chaidh a cheannach leis an teaghlach Mac na Ceàrdaich na b' fhaide air adhart. Chaidh a reic ri Caimbeulaich Ghlinn Urchaidh anns na 1670an agus an uair sin ris an teaghlach Dunbar à Hemprigg, agus bha e acasan suas gu 1910.
Uaireannan 's e Oldwick Castle a th' aca air ach chan ann on fhacal Albannach 'auld', a' ciallachadh old, ach bhon a' Ghàidhlig 'allt', a' ciallachadh sruthan a tha e. 'S e an t-ainm ceart aige Caisteal Allt Ùige, no 'the castle of the burn of Wick'


text:
Triùir iasgairean air an sàbhaladh
Chaidh cobhair a dhèanamh air triùir iasgairean an dèidh mar a chaidh am bàta aca air sgeir an ceann a deas an Eilein Sgiathanaich.
Bhuail an Amethyst air creagan mu chòig uairean sa mhadainn faisg air Slèite.
Chaidh bàta-teasargainn Mhalaig a ghairm maile ri heileacoptair Steòrnabhaigh.
Thuirt an MCA gun do cleachd sgioba an Amethyst na h-uidheaman sàbhalaidh a bh' aca iar bòrd gu h-èifeachdach.
Chuir na h-iasgairean ràth-sàbhalaidh air bhog agus chaidh an thogail le bàta bho thuathanas-èisg, an Ronja Pioneer.
Moladh
Thug manaidsear faire Maor-chladaich Steòrnabhaigh Carol Collins moladh dha na h-iasgairean airson mar a làimhsich iad an suidheachadh.
''Tha seo a' comharrachadh gu bheil uidheaman-teasargainn a' sàbhaladh dhaoine", arsa ise.
Thuirt i cuideachd:
''Tha sinn taingeil dha na bàtaichean eile a bha cho sgiobalta a freagairt gairm èiginn an Amethyst airson na rinn iad gus cobhair a thoirt seachad agus fiosrachadh a chumail rinn.''


text:
Stri an aghaidh gearraidhean an Earra-Ghàidheal
9 An t-Samhain 2015 Ùraichte aig Ùraichte aig
Bheir Ceannardan Comhairle Earra-Ghàidheal 's Bhòid agus luchd-poileataigs Nàiseantach na sgìre argamaid gu Riaghaltas na h-Alba gu bheil an sgìre ann an suidheachadh sònraichte 's feumach air taic a bharrachd.
Bha na buill air an ùghdarras a chàineadh roimhe a thaobh nan gearraidhean a tha san amharc aca.
Gheall iad obrachadh còmhla, ge-tà, 's aig a' Chomhairle ri £9m a shàbhaladh am-bliadhna 's an ath-bhliadhna cuideachd.


text:
20/08/2006
Fàg aige na choisinn e.
Cuir clach air a chàrn.
Se tha gam fhàgail car diumbach ach an upraid a tha air èirigh, gu h-àraid sa Ghearmailt, mu’n sgrìobhadair Gunter Grass. Aideachaidh mi an-dràst nach mòr gu bheil air cluinntinn mu dheidhinn agus nach do leugh mi a-riamh càil dhen obair aige. A-rèir a h-uile coltas ge-tà, se obair ionmholta domhainn a th’ann. Ach se na tha e air dhèanamh airson gnothaichean an taoibh chlì agus airson sìth san t-saoghail sa tha toirt air cuid a dhaoine èigheachd mu’n duais Nobel a fhuair e leigeil às.
A dh’aindeoin mo chuid aineolais aig an duine, cha thuig mi carson a bu choir dha a bhith air cheannsachadh air sgàth rudeigin gòrach a rinn e na òige. Cia mheud againn nach d’rinn mearachd air choireigin is sinn nar deugairean? Agus ma thogar mur a dh’aidich e càil gu ruige seo! S iomadh òganach a ghabh ri donadas air choireigin ach a rèitich cuisean as a dhèidh. B’fheàirrde na daoine dubhach gearaineach Gearmailteach eile a chur fon phrosbaig – cò eile ach am Panzer Pope. Se an fhìrinn ‘s gun robh esan òg agus bog na bheachdan cuideachd ach se na beachdan mi-reusanta puinnseanta a th’aige san là an-diugh a dh’fhàgas mise ruideigin an-fhoiseil. Agus ged a dh’iarr e mathanas air na h-Iubhaich as leth na h-eaglaise aige tha e fhathast na cheannard aig buidheann a bheannaich na Nasaich. Se am Pàp Pius XII a tha aithnichte a-nis mar ‘Hitler’s Pope’ agus tha air dhealbhachadh air comhdaich LP aig Killing Joke.
Co-dhiù, fàg aig Grass (Mac ‘ill’an Fheòir?!) an duais aige agus na th’aige fhathast den chliu aige.
2 comments:
- mona said...
-
Chan eil na rudan a dh' innis G. Grass mun bheatha aige cho uabhasach ùr, agus mar a thuirt thusa, chan eil sin cho cudthromach co-dhiù... Ach tha e coltach gun robh an t-eagal air nach robh duine sam bith ag iarraidh an leabhar ùr aige a cheannachd... deagh shanasachd, chanainn-sa ;-)
Mona
- 3:11 pm
-
-
Fior. Goraich na h-oige...
- 1:19 pm


text:
Kyle Carey
Ainm: Kyle Carey
Cò às a tha sibh?
‘S ann à New Hampshire a tha mi, ann an Ameireaga
Carson a thàinig sibh gu Sabhal Mòr Ostaig?
Chuir mi seachad bliadhna ann an Ceap Breatainn, aig Cape Breton University. Sin far an do dh’ionnsaich mi mu Shabhal Mòr Ostaig. Bha ùidh agam an còmhnaidh ann an Gàidhlig agus ceòl Ceilteach agus ‘s e sin is coireach gun tàinig mi dhan t-Sabhal.
Cò ris an robh e coltach a bhith a’ fuireach aig a’ Cholaiste agus anns an Eilean Sgitheanach?
Chòrd e rium gu mòr! Bha e sgoinneil a bhith ag ionnsachadh fad an t-siubhail. Bha mi toilichte gun robh cothroman agam an cànan a bhruidhinn air taobh a-muigh nan clasaichean agus bha deagh charaidean agam an sin cuideachd. Tha an t-eilean gu math brèagha, tha sin follaiseach gu leòr!
Dè an cùrsa air an robh sibh?
Rinn mi an Cùrsa Comais
Carson a thagh sibh an cùrsa seo?
Cha robh mòran Gàidhlig agam idir nuair a thoisich mi aig an t-Sabhal agus bha an Cùrsa Comais na bu fhreagarraiche dhomh oir ‘s ann airson luchd-ionnsachaidh a tha e a tha airson ionnsachadh gu ìre fileanta sa chànan.
An rud a b’ fheàrr mun a’ chùrsa no mu dheidhinn an t-Sabhail?
Tha a’ choimhearsnachd gu math taiceil agus tha rudan ri dhèanamh fad an t-siubhail.
Dè na cur-seachadan a bh’ agaibh fhad ’s a bha sibh aig Sabhal Mòr Ostaig?
Nuair nach robh mi ag ionnsachadh na Gàidhlig, bha mi a’ cluich ciùil, a’ seinn agus ag ionnsachadh nan òran Gàidhlig. Aig an deireadh-seachdain, b’ àbhaist dhomh a bhith a’ coiseachd agus a’ sreap nam beann no a’ dol a-mach còmhla ri caraidean.
Dè tha sibh a’ dèanamh a-nis?
’S e neach-ciùil is seinneadair proifeiseanta a th’ annam. www.kyleannecarey.com.


text:
Faodaidh ìomhaighean nach eil air an dèanamh nas fheàrr a bhith a 'leantainn nan droch bhuaidh a tha ceangailte ri coileanadh làrach-lìn. Anns a 'mhòr-chuid de shuidheachaidhean nuair a tha luas na làraich-lìn agad gu math slaodach, tha na h-ìomhaighean "neo-chumanta" a' giùlan na pàirt as motha den choire. Tha an saoghal a th 'againn an-dràsta air a chomharrachadh le co-fharpais gearradh-dubha ann an cha mhòr a h-uile gnìomhachas. Sin as coireach nach urrainn làraichean-lìn slaodach a bhith beò air an teas - ارقام فانات بالخرج.
Tha Jason Adler, an Semalt Manaidsear Soirbheachd Luchd-ceannach, a 'toirt rabhadh ma tha neach-cleachdaidh a' tadhal air an làrach agad agus a 'faireachdainn gu bheil e a' toirt aon dàrna turas nas fhaide na a chleachdas e / i, tha e coltach gum bi iad a 'leum gu làrach-lìn a 'cho-fharpaisich ma bhios e nas luaithe nas luaithe.
Ciamar a nì thu cinnteach nach dèan na h-ìomhaighean agad slaodach air do làrach?
Beachdaich air na seachd molaidhean ìomhaigh seo airson SEO adhartachadh: 1. Cleachd dealbhan tùsail àrd-inbheach
Is e fìrinn bhunasach a tha seo a tha a 'buntainn ri gach seòrsa stuth làrach-lìn. Feumaidh tu na dealbhan as sònraichte agus as ùire air an làrach agad ma tha thu ag amas air eòlas luchd-cleachdaidh nas fheàrr a thoirt dhut. Mas urrainn dhut dealbhan a thogail le camara de dheagh chàileachd no ma gheibh thu dealbhadairean a chruthaicheas dealbhan tùsail, bidh e nas fheàrr na làraich agad a bhith air an rangachadh gu mòr.
Faodar a thuigsinn gu bheil e buailteach a bhith a 'cleachdadh dealbhan stoc. Ach, chan eil thu ag iarraidh dealbh a bhith agad gu bheil milleanan de làraich eile. 2. Feuch na h-ìomhaighean agad le innealan
Luchd-cleachdaidh mar ìomhaighean nach eil a 'còrdadh ri daoine ach a tha air am pearsanachadh cuideachd. Tha innealan deasachaidh dhealbhan gu math farsaing air feadh an eadar-lìn. Faodaidh tu inneal freagarrach a lorg daonnan gus rudeigin a chur ris na dealbhan agad mus post thu iad air-loidhne.
Co-dhiù a tha thu airson teacsa, uirsgeileachd, pearsantachd a chur ris no ma tha feum air ath-thagradh a leasachadh, tha inneal ann airson sin. Cleachd innealan deasachaidh dhealbhan gus ìomhaighean a chruthachadh a tha a 'seasamh a-mach agus a' toirt cothrom don làrach agad. 3. Ainmean faidhlichean tuairisgeulach agus làn-fhacal
Tha cleachdaidhean as fheàrr SEO a 'cur cudrom air a bhith a' toirt a-steach faclan-luirg ann an ainmean faidhle a 'mìneachadh an ìomhaigh. Tha ainm mar seo a 'toirt fiosrachadh innealan rannsachaidh mun ìomhaigh agus na tha ann. Nuair a bhios tu a 'luchdachadh sìos ìomhaighean, cuir an ainmean bunaiteach an àite rudeigin a tha a' toirt tuairisgeul air an ìomhaigh anns na teirmean as fheàrr a ghabhas a dhèanamh. 4. Lùghdaich meud nan ìomhaighean agad
Faodaidh tu meud an fhaidhle a lùghdachadh gun a bhith a 'lùghdachadh càileachd an ìomhaigh. Le bhith a 'meudachadh agus a' co-ghluasad ìomhaighean, dh'fhaodadh tu astar na làraich a leasachadh gu mòr.
Cleachd am feart "Sàbhail airson an lìon" de Adobe Photoshop gus dèanamh cinnteach gu bheil na h-ìomhaighean a tha a 'dol air adhart air do làrach-lìn den mheud as fheàrr. 5. Cleachd am cruth faidhle ceart
Tha trì cruth ìomhaighean cumanta: JPEG, PNG, agus GIF.
Is e JPEG an cruth as fheàrr leotha oir tha e a 'cumail meudan deilbh beag. Tha GIF air a chleachdadh gu ìre mhòr airson beòthalachd agus ealain shìmplidh. Tha e a 'toirt taic do dhualchas follaiseach agus mar sin tha e foirfe airson suaicheantasan chompanaidhean agus eileamaidean làrach-lìn eile. Tha PNG na roghainn nas ùire do JPEG agus GIF. Tha an cruth seo a 'cumail taic ri follaiseachd, tha ceartachadh gamma fèin-ghluasadach, agus raon dath nas fheàrr. 6. Uisdeachd teacsa alt ìomhaigh agus tiotal
Bu chòir teacsa alt agus tiotal ìomhaigh a bhith air a chruthachadh gu ceart gus do làrach-lìn a chuideachadh le bhith a 'coileanadh inbhe nas fheàrr air SERPs agus a' dèanamh deagh eòlas cleachdaidh.
Is dòcha gur e teacsa Alt an dòigh as fheàrr gus dèanamh cinnteach gu bheil na toraidhean agad a 'nochdadh ann an lìon Google agus rannsachaidhean ìomhaighean. 7. Cruthaich mapa-làraich ìomhaigh airson do làrach
Tha mapaichean-làraich deilbh a 'toirt seachad einnseanan luirg fiosrachadh mu ìomhaighean a tha rim faighinn air làrach. Fiù ma tha còd JavaScript a 'luchdachadh an ìomhaigh, tha làrach-làraich a' ceadachadh na h-einnseanan sin gus na h-ìomhaighean a lorg. A 'cruthachadh làrach-lìn a' toirt a-steach cur ri fiosrachadh mu ìomhaighean air duilleag. Tha seo air a dhèanamh airson gach URL a tha air a liostadh anns a 'mhapa-làraich.
Tha e na fhìor fhiach an oidhirp a bhith ag àrdachadh ìomhaighean airson SEO. Bidh an làrach agad nas luaithe agus gheibh luchd-tadhail na tha iad ag iarraidh gu luath. Tha làraich-lìn mall a 'fulang call faicsinneachd, lùghdachadh ann an reataichean tionndaidh agus mar sin reic agus teachd-a-steach. Cuidichidh na molaidhean gu h-àrd thu gus na call sin a sheachnadh.


text:
- TIOTAL
- Rudha Portchullin agus Creag mHaol, Loch Carrann
- EXTERNAL ID
- HCD00999
- ÀITE
- Port an t-Sròim
- SGÌRE
- Taobh an Iat Dheas Rois
- SIORRACHD/PARRAIST
- ROS: Loch Aillse
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12644
- KEYWORDS
- rèile
beanntan
cladach
cumadh-tìrea
rudha
Tha an rèile a' leantainn a' chladaich nuair a tha e a' dol timcheall Rudha Phortchullin chun an t-Sròim air taobh thall na beinne, Creag Mhaol. Bha an rèile a' tighinn gu ceann san t-Sròm fad iomadh bliadhna. Bhiodh bàtaichean-smùide a' coinneachadh nan trèanachan à Inbhir Nis is Inbhir Pheofharain. An dèidh faighinn thairis air iomadh duilgheadas innleachdaidh air sgàth cumadh na tìre, chaidh an loidhne a leudachadh a Chaol Loch Aillse ann an 1897. Chrìon an t-Sròm mar a dh'fhàs an Caol. Tha beul Loch Carrann air an làimh chlì dhen dealbh agus tè dhe drochaidean a chaidh a dhealbh a tha a' toirt aire do ghluasad a' mhuir-làin ris an aghaidh air an làimh dheis
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Litir an aghaidh casg GM
Tha 28 buidheann saidheans air ainm a chur ri litir a' càineadh co-dhùnadh Riaghaltas na h-Alba casg a chur air bàrr GM.
Tha iad ag ràdh gun dèan sin cron air rannsachadh ann an Alba.
Tha casg air a bhith air cur bàrr GM ann an Alba o 2007.
Na bu tràithe air a' mhìos seo, thuirt Rùnaire na h-Àrainneachd gun cleachdadh e riaghailtean ùra Eòrpach gus an casg sin a dhèanamh oifigeil.
Ach a-nis tha buidhnean a' riochdachadh luchd-saidheans agus thuathanach air sgrìobhadh chun a' mhinisteir a' càineadh a' cho-dhunaidh.
Dan rèir-san, 's e co-dhùnadh poileataigeach a tha seo, a chuireas bacadh air an obair aca.
Thuirt Mgr Lochhead gun robh e deònach coinneachadh leotha, agus chaidh e às àicheadh gun dèanadh an casg cron air rannsachadh ann an Alba.


text:
Luchd-obrach
Na h-oifisean
Tha prìomh oifis Stòrlann aig An Tosgan ann an Steòrnabhagh, Eilean Leòdhais, far a bheil an Ceannard, an sgioba rianachd, Oifgear Phròiseactan agus An Seotal air fad stèidhichte. Tha luchd-obrach eile ann an Inbhir Nis, Port Rìgh, Ceann Rois agus Beinn na Faoghla.
Dòmhnall Uilleam MacGilleMhoire, Ceannard
’S ann an urra ri Dòmhnall a tha siostaman Stòrlann san fharsaingeachd mar Cheannard agus Rùnaire a’ Chompanaidh Earranta.
Tha còrr air trichead bliadhna de dh’eòlas air obair leasachaidh ann an raointean ealain, foghlaim agus cànain aig Dòmhnall.
Buinidh e do Nis ann an Leòdhas agus bha e ag obair aig Bòrd na Gàidhlig fad ochd bliadhna, a’ stiùireadh leasachadh agus a’ dèiligeadh ri planaichean Gàidhlig nam buidhnean poblach.
Dòmhnall Iain MacRisnidh, Ceannard Phròiseactan
Tha Dòmhnall Iain a’ stiùireadh tòrr phròiseactan bun-sgoile, nam measg goireasan fonaigs, GLPS, agus goireasan airson clàr-geal leithid Taigh Lachaidh agus Kar2ouche.
Thàinig Dòmhnall Iain gu Stòrlann bho BBC Craoladh nan Gàidheal an Glaschu far an robh e ag obair air prògraman chloinne.
An dèidh ùrachadh air structar na buidhne, chaidh Dòmhnall Iain ainmeachadh mar Stiùiriche Phròiseactan.
Anns an dreuchd ùir seo, tha sùil fharsaing air na pròiseactan anns a’ phrògram bhliadhnail agus, còmhla ris an Ceannard Seirbheisean Leasachaidh, a bhith a’ cumail taic ris a’ Cheannard agus ga riochdachadh aig amannan.
Mairead NicIlleathain, Manaidsear Oifis
Tha Margaret a’ stiùireadh shiostaman rianachd Stòrlann agus ’s ann thuice bu chòir ceistean agus iarrtasan a dhol sa chiad dol a-mach. Thàinig Margaret gu Stòrlann bho Chomhairle nan Eilean Siar.
Kristy Nic a' Ghobhainn, Neach-rianachd Phròiseactan/Neach-dealbhachaidh
Tha Kristy na Neach-rianachd Phròiseactan agus bidh i a' cuideachadh san oifis cuideachd. Bhon a tha teisteanas aice ann an obair-dealbhaidh, bidh i an sàs ann an dealbhadh, dreachdadh agus dèanamh ghoireasan. Bha i ag obair roimhe aig Comunn Eachdraidh Nis agus aig Loganair.
Criosaidh NicRath, ‘An Seotal’
Tha Criosaidh a’ co-òrdanachadh obair air làrach-lìn ‘An Seotal’ agus gabhaidh i beachdan air a’ phròiseact agus ceistean no iarrtasan a thaobh briathrachais a chur thuice tro làrach a’ phròiseict fhèin.
Tha Criosaidh air a bhith an sàs ann an leasachadh cànain airson grunn bhliadhnaichean agus thàinig i gu Stòrlann bho Bhòrd na Gàidhlig far an robh i na h-Oifigear Phlanaichean.
Mòrag NicIlleathain, Eadar-theangair
Tha Mòrag ag eadar-theangachadh leabhraichean is goireasan eile air prògram-foillseachaidh Stòrlann.
Tha e mar phrìomh amas aig Stòrlann taic a chumail ri luchd-ionnsachaidh tro chànan soilleir, beartach agus tha Mòrag a' cumail sùil gheur air ceistean stoidhle is ìre.
Mus tàinig i gu Stòrlann bha i ag obair mar eadar-theangair air a ceann fhèin agus bha i cuideachd an sàs ann an lìbhrigeadh na h-iomairt GLPS ann an sgoiltean Chomhairle nan Eilean Siar.
Aonghas MacNeacail, Neach-taic Rianachd
Tha Aonghas a' dèiligeadh ri sgaoileadh ghoireasan agus aí tabhann taic rianachd. Roimhe seo bha e ag obair aig MG Alba agus 's e a mhiann a bhith ag obair anns a' Ghàidhlig.
Sìne NicAsgaill, Oifigear Leasachaidh (Goireasan Bun-sgoile, Foghlam Gàidhlig)
Tha Sìne a’ co-òrdanachadh obair-leasachaidh air goireasan foghlam Gàidhlig sa bhun-sgoil. Mus taining i gu Stòrlann bha i na ceannard air Bun Sgoil Lionail ann an Leòdhas. Tha eòlas farsaing aig Sìne air foghlam bun-sgoile agus air a bhith a’ lìbhrigeadh an Curraicealam airson Sàr-mhathas tro mheadhan na Gàidhlig.
Sarah NicEachainn, Oifigear Phròiseactan
Tha Sarah a’ stiùireadh a’ phròiseict www.gaelic4parents.com agus tha i a’ cur fàilte air beachdan no ceistean sam bith mun làraich.
A thaobh phròiseactan sgoile, tha Sarah a’ dèiligeadh gu sònraichte ri goireasan airson litreachaidh, matamataigs agus tràth ìrean agus ri ficsean bun-sgoile.
Mus tàinig i gu Stòrlann bha Sarah an sàs ann an leasachadh Gàidhlig agus foghlam fad-beatha leis a’ bhuidhinn Clì.
Màiri NicRisnidh, Oifigear Phròiseactan
Tha Mairi ag obair air pròiseact Cheumannan agus os cionn nam Fo-dheuchainnean a tha air an deasachadh do thidsearan Gàidhlig gach bliadhna.
Bha i a’teagasg Beurla agus Gàidhlig ann an Acadamaidh Hazlehead ann an Obar Dheathain fad sia bliadhna, agus an uair sin na h-Oifigear Leasachaidh (Àrd-sgoil) aig Ionnsachadh agus Teagasg Alba airson dà bhliadhna.
Niall Mac a’ Ghobhainn, Ceannard Seirbheisean Leasachaidh
Thàinig Niall gu Stòrlann bho chompanaidh stèidhte san Eilean Sgitheanach, Sitekit, far an robh e an sàs ann an dealbhadh làraich-lìn agus eadar-aghaidhean bathar-bog.
Tha an dreuchd aig Niall a’ còmhdach eadar-theangachadh, dearbhadh deagh-ghnè, dealbhadh, foillseachadh agus ICT.
Còmhla ri Ceannard nam Pròiseactan, bidh e a’ cumail taic ri Ceannard Stòrlann, cho math ri bhith a’ cumail air le dealbhadh ioma-mheadhan agus leasachadh IT.
Aonghas Iain MacDhòmhnaill, Oifigear Leasachaidh (Cuspairean àrd-sgoile)
Thàinig Aonghas Iain gu Stòrlann à Àrd-sgoil Phort Rìgh far an robh e na cheannard roinne air Gàidhlig agus Foghlam tro Mheadhan na Gàidhlig.
Tha Aonghas Iain a’ co-òrdanachadh obair-leasachaidh air goireasan airson chuspairean àrd-sgoile le taic bho bhuidhnean-obrach de thidsearan.
Emma Burrows, Sgrìobhadair
Thàinig Emma Burrows gu Stòrlann à Àrd-sgoil Phort Rìgh ann an 2008 far an robh i na tidsear Gàidhlig.
Chaidh a fastadh airson na leabhraichean-teacs Ceumannan a sgrìobhadh – cùrsa ùr do luchd-ionnsachaidh na Gàidhlig san àrd-sgoil. Tha còig leabhraichean san t-sreath a bheir sgoilearan bho AS1–AS5/6.
Catrìona Mhoireach, Oifigear Leasachaidh (Dearbhadh Càileachd)
Thàinig Catrìona gu Stòrlann à Acadamaidh Rìoghail Bhaile Dhubhthaich agus tha i a’ toirt taic don sgioba agus do chunnradairean a thaobh cànain, deasachaidh agus stoidhle.
Tha Catrìona a’ cur fàilte air beachdan no ceistean co-cheangailte ri dearbhadh càileachd bho chunnradairean no luchd-teagaisg.
Lewis Laing, Eadar-theangair fo Thrèanadh
Mus tàinig Lewis gu Stòrlann bha e ag obair mar Cho-òrdanaiche nan Cùrsaichean Goirid aig Sabhal Mòr Ostaig, agus roimhe sin bha e ag obair anns an sgioba fhoghlaim aig Bòrd na Gàidhlig far an robh e a' toirt taic do bhuidhnean 0-3 Gàidhlig air feadh na Gàidhealtachd agus cho fada chun an taoibh an ear ri Baile Obar Dheathain, ag obair ann an co-bhanntachd le oifigearan bho ùghdarrasan ionadail is buidhnean poblach eile.
Fo stiùir an Eadar-theangair agus an Oifigeir Leasachaidh (Dearbhadh Càileachd), bidh Lewis ag obair air caochladh de dhiofar leabhraichean is ghoireasan, ach le fòcas gu h-àraidh air goireasan Giglets.
Aine Dhruimeanach, Prìomh Neach-dealbhachaidh (clò)
Tha Aine a' dealbhachadh gach cuid nan goireasan ùra Gàidhlig aig Stòrlann agus goireasan air an eadar-theangachadh bho chànanan eile.
Thathar ag amas air sàr-mhathas a thaobh coltas nan goireasan agus thàinig Aine gu Stòrlann bho chompanaidh coimearsalta far an robh a' bhuidheann phoblach nàiseanta Ionnsachadh agus Teagasg Alba am measg nan companaidhean don robh i a' tabhann seirbhis.
Tha i air iomadh duais a bhuannachadh tro a cùrsa-dreuchd airson na h-obrach aice.
www.gaelic4parents.com
Anne Marie NicEanraig, Neach-taice air-loidhne
Tha Anne Marie a co-obraiche air-loidhne air www.gaelic4parents.com gach ‘oidhche sgoile’ airson ceistean a fhreagairt mu obair-dachaigh Ghàidhlig. Mar thidsear Gàidhlig agus mar phàrant le clann òg, tha Anne Marie gu math eòlach air a leithid!
Inge Birnie, Neach-taice air-loidhne
Tha Inge na neach-taic air-loidhne airson www.gaelic4parents.com agus tha i ag obair còmhla ri Anna Màiri a’ toirt taic do phàrantan. Tha i na tidsear agus na pàrant agus tha i air a bhith an sàs ann am foghlam Gàidhlig airson grunn bhliadhnachan. An-dràsta tha i a’ dèanamh PhD aig Oilthigh Obar Dheathain.


text:
Lima
Tha Lima[1] na phrìomh-bhaile Phearù. 'S e cuideachd am baile as motha a tha anns an dùthaich seo. Tha e na laighe air bruach Abhainn Chillón, Abhainn Rímac agus Abhainn Lurín faisg air a' Chuan Sèimh. Chaidh am baile a stèidheachadh le Francisco Pizarro san 18mh latha den Fhaoilteach, 1535. Aig an àm seo bha ainm eile air: "Baile nan Rìghrean".
Bailtean Co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ SisterCities
- ↑ Annuaire de France
- ↑ SisterCities
- ↑ SisterCities


text:
- TIOTAL
- Tairbeart Loch Fìne
- EXTERNAL ID
- PC_JMSTRACHAN_003
- ÀITE
- An Tairbeart
- SGÌRE
- Cinn Tìre
- SIORRACHD/PARRAIST
- EARRA-GHÀIDHEAL: Cill Cholman Eala
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28859
- KEYWORDS
- bailtean beaga
bailtean
lochan
lochlannaich
acarsaidean
Tha an Tairbeart mar gheata gu leth-eilean Chinn Tìre. Tha e ainmeil airson biadh na mara agus cabhlach-iasgaich beag a bhios ag iasgach Loch Fìne agus Loch an Tairbeairt an Iar. Tha sealladh thar na h-acarsaid bho Chaisteal an Tairbeairt a chaidh a thogail le Raibeart I na h- Alba. Tha uirsgeul ann gun tug Magnus Barelegs, mac Rìgh Olaf Nirribhidh, air na fir aige ann an 1098, am bàta aige a shlaodadh thar an Tairbeairt eadar Loch an Tairbeairt an Iar agus Loch Fìne gus am b' urrainn dha Cinn Tìre a thagradh mar eilean agus mar shealbh Lochlannach. Tha grunnan àite ann an Alba den ainm Tairbeart, mar as trice far a bheil dà loch cha mhòr a' coinneachadh a chèile. Tha an t-ainm a' tighinn bhon Lochlannais air 'beir tarsainn (bàta)' no dòirlinn


text:
Ceàrdach a ghabhas a-làimhe Prefab Container Taigh le seòmar-ionnlaid (Container Home)
bathar Detail
bathar Tags
Tuairisgeul:
Mhodalan a ghluasad taigh a dhealbh a rèir chomharrachaidhean Luingeis container dìreach. Tha e air a dhèanamh de prefab solus an stàilinn leithid frèam agus ceapaire airson pannal bhalla agus sa mhullach, agus an uair sin a 'cuideachadh le uinneagan, dorsan, flooring, mullach, agus a bharrachd accessories eile. Tha iad air an uidheamachadh le cumhachd agus solais agus faodar accessorized gus freagairt air na feuman agad. Chaibineit aonad structair airson an toirt a-steach stàilinn agus fuar-chruth a-stàilinn an tàthadh ri chèile a 'dèanamh suas ìre co-phàirtean. Faodaidh an taigh a bhith air a dhealbh dìreach mar dìreach aon aonad no co-cheangailte ri fad bho ghrunn bogsaichean, le ceangal sìmplidh leithid Boltaichean. Mar sin tha e furasta agus luath a stàladh agus disassembled.
Chaidh a 'phròiseact a lorg anns an Spàinn. 'S e am measg na beinne agus loch, fada air falbh bho na fuaimneach bhaile. Tha e air a dhèanamh suas de 49 luingeis container. Tha an latha an-diugh dealbhadh a 'dèanamh an taigh a' coimhead eireachdail agus comhfhurtail a 'fuireach. Haveing làithean-saora ann feumaidh e bhith glè chlùmhar agus fois a ghabhail.
'S e seo an taigh-bìdh. Faodaidh tu cuid cofaidh agus a bhith agad mine seo.
Mionaideach Chrìochan:
Gnàthaichte taobh tha fàilte.
-pasgaidh
Roof, frèam-ìosal, colbh balla de phanalan container an taigh a bhith flat-làn, mar sin a 'lùghdachadh an còmhdhail volume, a bhiodh furasta a stàladh air an làraich no a bhith air a chleachdadh airson eadar-ghluasad na còmhdhail.
(1) Air eagrachadh loading agus còmhdhail
One 40 troigh HC luchd 2 a 'suidheachadh cruinn container taigh le dimension- 5850mm * * 2250mm 2500mm
(2) Flat-phasgan còmhdhail:
Plana A: 20 Aon dotair luchd 4 sheataichean 20 troigh container taighean
Plana B: One 40 troigh HC luchd 8 a 'cur 20 troigh container taigh no 4 seataichean 40 troigh container taigh.
All pannalan air an dìon le PE film, stàilinn agus structar warped le fìghte chrios. Accessories thèid a lìonadh le pàipear bhogsa no pocannan plastaig. Uinneagan agus dorsan a thèid a lìonadh le bogsa fiodha.
Mar dèidhinn
Qingdao Xinmao ZT Steel Construction Co., Ltd a 'chompanaidh a tha aon de na dheagh-stèidheachadh a' chompanaidh agus eòlas sònraichte ann an saothrachadh diofar prefab taighean agus container taighean le deagh chàileachd is prìs fharpaisich. A chaidh a stèidheachadh anns a 'bhliadhna 2003. de còrr is 50 luchd-obrach R & D agus còrr is 400 luchd-obrach taic a thoirt dhuinn a' faighinn a 'mhòr-roinn a' mhargaidh. Chompanaidh againn air an eadar-nàiseanta fhaighinn càileachd teisteanas ISO9001 agus Steel Structair Construction Teisteanas Teisteanas Ìre II.
Fàilte a 'tadhal air ar factaraidh dìreach.


text:
- TIOTAL
- Sealladh bho Bhaile na Feadaig gu Caolas Mhoireibh
- EXTERNAL ID
- HC_MISC_IMAGES_013
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1990an
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 13554
- KEYWORDS
- drochaidean
cnuic
aiseagan
rathaidean/ròidean
Anns an t-sealladh seo thar Inbhir Nis chithear Drochaid Cheiseig a' dol thairis air Linne na Manachainn far a bheil i a thighinn a-steach do Linne Mhoireibh. Tha an drochaid a chaidh fhosgladh ann an 1982 a' ceangal mòr-bhaile Inbhir Nis ris an Eilean Dhubh. 'S e Cnoc an Ùird a chanar ris a' chnoc air taobh tuath na linne.
Bha seirbheis aiseag a' ruith eadar Ceiseig a Deas ann an Inbhir Nis agus Ceiseig a Tuath san Eilean Dhubh airson 700 bliadhna mus deach an drochaid a thogail. Chan b' urrainn dhi ach luchd-siubhail dhan cois a ghliùlan gu deireadh na 1940an nuair a chaidh aiseag charbadan a thoirt a-steach. A-nis tha an drochaid a' gùlan a' phrìomh rathad an A9 gu tuath agus gu deas agus tha i air còmhdhail rathaid air Ghàidhealtachd a leasachadh gu mòr.
Aig meadhan-astar tha cala Inbhir Nis. Anns na linntean roimhe seo bha Inbhir Nis ann an deagh shuidheachadh airson malairt anns a' Chuan a Tuath, Ach aig deireadh na 19mh linn agus tòiseach na 20mh linn bha ao-doimhneachd na cala agus dìth àite còmhnaidh dha seòladairean a' ciallachadh gun robh Inbhir Ghòrdain na bu fhreagarraiche na cala Inbhir Nis


text:
- TIOTAL
- BR 45477 a' tighinn a-steach dhan Bhlàr Dhubh air trèana suas, An t-Iuchar 1950
- EXTERNAL ID
- PC_HRS_STATIONS_001_1075
- ÀITE
- Am Blàr Dubh
- SGÌRE
- Am Blàr Dubh
- SIORRACHD/PARRAIST
- ROS: Urrath
- DEIT
- 1 Iuchar 1950
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27758
- KEYWORDS
- stèiseanan rèile
locomotaibhean
trèanaichean
Tha an dealbh camara seo a' sealltainn Clas 5, 45477, a' tighinn a-steach dhan Bhlàr Dhubh air trèana suas san Iuchar 1950.
Chaidh locomotaibhean Clas 5 aig LMS a dhealbhachadh le Uilleam Stanier. Dh'aithnichear iad sa chumantas mar 'Black Fives', agus chaidh 842 dhiubh a thogail eadar 1834 agus 1951. Chaidh 45477 a thogail ann an Derby ann an 1943.
Chaidh a toirt a-mach à seirbheis san Lùnastal 1966 agus chaidh a briseadh suas an ath bhliadhna.
Air 11 An t-Ògmhios 1862 dh'fhosgail Rèile Inbhir Nis agus Siorrachd Rois an loidhne eadar Inbhir Nis agus Inbhir Pheofharain. Bha seo a' gabhail a-steach stèisean ann am baile Tharbhdail agus cho-dhùin an companaidh ainmeachadh an dèidh a' mhargaidh chruidh faisg air làimh, Am Blàr Dubh. An ceann ùine chaidh an t-ainm Am Blàr Dubh a thoirt air an sgìre mun cuairt.


text:
Is e an ceangal riatanach a th 'ann a bhith a' cruthachadh innealan-taice càileachd a bhuineas do dh 'iomairt adhartachaidh inneil-luachaidh sam bith. Ge-tà, ma cho-dhùineas tu aon uair air a 'char as lugha dheth, bu chòir dhut fios a bhith agad gu bheil e duilich agus gu math duilich. Tha an t-ùrachadh mu dheireadh de Ghoogle air a dhèanamh deatamach gus sgrùdadh a dhèanamh air càileachd foinse an lìn a tha a 'ceangal riut agus a' buntainn ri ceanglaichean bhon taobh a-muigh - бopoBичи Meбeлb лиpa бopoBичи Meбeлb.
San artaigil seo, bidh sinn a 'bruidhinn nas mionaidiche air mar as urrainn do chompanaidh lagha a bhith a' cruthachadh inbhean-taice càileachd a bheir toraidhean follaiseach do ghnìomhachas air-loidhne gun a bhith a 'cleachdadh cruthachadair backlink fèin-obrachail.
A 'cruthachadh làrach-lìn backlinks for law
Tha na ceanglaichean a bharrachd a' cur cuideam air an làrach-lìn agad, mar as trice tha Google a 'gabhail ris gu bheil an làrach, agus an dèidh sin, an ìre nas àirde toirt seachad dha.
Tha na làraich-lìn uile aig a bheil cuid de luach do luchd-cleachdaidh mar as trice air an ceangal le grunn ghoireasan agus luchd-cleachdaidh agus an dèidh sin tha iad àrd inbhe air SERP. Nuair a nochdas na stòran-lìn sin mar Wikipedia, Forbes no CNN anns a 'chiad còig toradh airson do cheist, cha leig thu leas an ùine a chosg thu airson an fhiosrachadh riatanach a chaitheamh. Le bhith a 'cur nan làraichean-lìn àrd-inbheach agus ùghdarrasail sin air na dreuchdan TOP, bidh Google a' leasachadh eòlas luchd-cleachdaidh leis an t-siostam rannsachaidh.
Is e an dòigh thraidiseanta air sreathan ceangail fhaighinn tro bhith a 'cruthachadh susbaint fiosrachaidh agus càileachd agus feitheamh gus a sgaoileadh chun an lìn. Ach, chan urrainn do chuid de luchd-seilbh làrach-lìn feitheamh gus am bi iad a 'faighinn cheanglaichean gu h-organig agus a' toirt iomradh air luchd-cruthachaidh backlink eadar-dhealaichte.
Ciamar a tha neach-cruthachaidh backlink ag obair?
Tha cruthaichean backlink fèin-ghluasadach a 'cruthachadh backlinks le astar àrd agus gealladh gu bheil na ceanglaichean sin bho stòran àrd-inbheach. Ach, mar a chaidh innse dhomh mu bhith a 'faighinn càileachd, tha ceanglaichean bhon taobh a-muigh a' toirt ùine agus oidhirpean. Sin as coireach gu bheil na molaidhean aca ro mhath airson a bhith fìor. San fharsaingeachd, bidh cruthaiche backlink ag obair le bhith a 'faighinn stòr-dàta farsaing de làraichean-lìn a tha furasta a sgaoileadh. Anns a 'mhòr-chuid de shuidheachaidhean, tha an ionad sin a' dèanamh suas de làraich a chaidh a cheannach o chionn ghoirid le neach-cruthachaidh backlink. A bharrachd air an sin, bidh bots a 'bhathar-bog togail ceangail fèin-ghluasadach seo a' cruthachadh bheachdan fèin-ghluasadach air blogaichean is fòraman a thuilleadh air a bhith a 'foillseachadh dhreuchdan gu iomadh làrach-lìn eadar-dhealaichte. Mar riaghailt, bidh luchd-cruthachaidh backlink a 'cur a-steach do artaigil le backlink gu àireamh mhòr de làraichean nach eil feumach air tagraidhean.
Is e am prìomh bhuannachd a tha air a chur air cruthaichear backlink gum faod e tobar lìn ùr a thoirt air a 'chiad duilleag toradh rannsachaidh le faclan-luirg sònraichte taobh a-staigh ùine ghoirid.
Dè na duilgheadasan a dh 'fhaodadh tu a bhith a' cleachdadh cruthaichear backlink?
Air dòigh-obrach, tha gintinn ceangal fèin-ghluasadach gu math eadar-dhealaichte bho dhòigh eadar-dhealaichte de cheangal togail agus a 'coimhead amharas air innealan rannsachaidh.
Ma cho-dhùin neach-seilbh gnìomhachais lagha a bhith a 'cleachdadh cruthaichear backlinks, dh'fhaodadh gun cosg e dha cliù gnìomhachais dha. Mar sin, bidh innealan fèin-ghluasadach a 'toirt leabhraichean mòra de shusbaint bochda airson làrach-lìn a bhrosnachadh agus barrachd taic fhaighinn, bidh luchd-cleachdaidh a' ceangal an susbaint sin le companaidh do lagh.
Is e duilgheadas eile a dh'fhaodadh a bhith ort le bhith a 'cleachdadh cruthaichean fèin-obrachail backlink na smachd-bhannan Ghoogle a bhios a' fàs nas dorra às deidh an ùrachadh mu dheireadh de Penguin. Faodaidh na peanasan seo lèirsinn a dhèanamh air na h-oidhirpean SEO agad agus adhbharaich adhbhar deindexation air an làrach-lìn.


text:
- TIOTAL
- Tràigh agus Àilean Inbhir Theòrsa, meadhan na 1930an
- EXTERNAL ID
- CAITHHORZ_CAIMS_PHO181
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- LINN
- 1930an
- NEACH-FIOSRACHAIDH
- Caithness Horizons
- AITHNEACHADH MAOINE
- 786
- KEYWORDS
- tràighean
caistealan
Deabh camara den tràigh ann an Inbhir Theòrsa le Caisteal Inbhir Theòrsa ann an cùl an deilbh.
Suidhichte air A' Chaol Arcach ann am bàgh fasgach Inbhir Theòrsa, 's e Inbhir Theòrsa am baile mòr as fhaide a tuath air tìr-mòr na h-Alba. Chaidh baile Inbhir Theòrsa a stèidheachadh bho chionn fhada le a thùsan a' dol air ais gu linn nan Lochlannach nuair a b' e tuineachadh Lochlannach cudromach a bh' ann agus a' phrìomh shlighe a-steach do thìr-mòr na h-Alba.
Ghabh taigh mòr caistealaichte gu ìre mhòr àite a' chaisteal; tùsail bhon 17mh linn agus tha a thobhta a' fhathast ri fhaicinn air fàire. Dh'fhàs pàirt mòr den chaisteal mì-shàbhailte air sgàth droch thogail nam pìosan mu dheireadh agus chaidh mòran dheth a chur ri talamh ann an 1952 gus a dhèanamh sàbhailte.
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
- TIOTAL
- Laimrig Chaol Loch Aillse bhon bhàta, an Cèitean 1964
- EXTERNAL ID
- PC_HRS_STATIONS_001_945
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 24 Cèitean 1964
- LINN
- 1960an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27643
- KEYWORDS
- stèisean-rèile
stèisesanan rathad-iarainn
cidheachan
laimrigean
aiseagan
bàtaichean-aiseig
taighean-òsta
Chithear sealladh de laimrig Chaol Loch Aillse a chaidh a thogail air a' bhàta sa Chèitean 1964. Tha an MV Lochalsh aig a bheil frèam fiodha ri a taobh.
Chaidh an laimrig a chleachdadh airson bàtaichean-aiseig beaga eadar an Caol, Glinn Eilg agus Caol Àcainn san Eilean Sgitheanach. Bha aiseag stèidhichte sa Chaol bhon 17mh linn a-mach ach chaidh an trafaig oirre am meud gu mòr às dèidh don rathad-iarainn an Caol a ruighinn ann an 1897. Dh'fhàs an taigh-òsta ri cùl na deilbhe tron na bliadhnaichean - Taigh-òsta an Stèisein no Taigh-òsta Loch Aillse mar a bh' air às dèidh sin. Bha an rathad-iarainn agus an cidhe leis a' chompanaidh LMS - London Midland and Scottish Railway Company.


text:
The English version of this blog is available here: liamalastair.wordpress.com
CÀNAIN, CLÒ, IS CLEACHDADH
“The years 2003–11 should be recognised as a significant period. In 2011, it is tremendously encouraging that Gaelic writers, both existing and new, have been inspired over the last few years to produce fresh, vibrant, challenging new work. Can we build upon Ùr-Sgeul? We are at a crossroads.” (Story 2011, 37).
Tha a’ Ghàidhlig aig crois-rathad gun teagamh sam bith! ‘S iomadach buaidh ùr a thathar a’ tighinn air a’ chànain o chionn deichead no dhà. Foghlam tro Mheadhan na Gàidhlig, Achd na Gàidhlig (Alba) 2005, teicneòlas ùr gleansach, crìonadh na cànain air Ghàidhealtachd… tha liosta fhada ann.
Tha buaidh shònraichte aig gach aon dhiubh air a’ Ghàidhlig. Chruthaich mi am bloga seo gus na buaidhean ioma-thaobhail a chonnsachadh ’s a cheasnachadh a thaobh litreachas na Gàidhlig air an latha an-diugh. Tha an deasbad air thòiseachadh às ùr bho chionn deannan bliadhna, le grunnan math leabhraichean air nochdadh mu shuidheachadh an litreachais Ghàidhlig agus ’s iomadach ceist a tha mu choinneimh litreachas agus ath-bheòthachadh na cànain fhathast ann.
Ach, tòisichidh mi le ainm a’ bhloga seo: Cànain, clò, is cleachdadh. Cànain is clò, tha an ceangal sin tuigseach gu leòr — tha eachdraidh mhòr ann aig clò, a bhitheadh fad linntean a’ foillseachadh smuaintean ann am mìle cànain air feadh an t-saoghail.
Ach, cleachdadh… smaoinich mu dheidhinn cleachdadh cànain. Tha tràghadh is lìonadh ann a thaobh dè cho bitheanta ’s a bhitheas sinn a’ cleachdadh na Gàidhlig, bho latha gu latha. Theagamh nach eil sibh a’ smaointeachadh gun tèid do chuid Gàidhlig am miosad no am feabhas a-rèir cleachdaidh.
(Ach smaointich dar a bh’ agaibh ri briathrachas mòr ionnsachadh airson deuchainn Bheurla air choireigin – cia mheud dhiubh chaidh an dearmad nise?)
Ach, tha barrachd ann a thaobh cànain seach dìreach briathrachas. Agus, ’s ann mar an ceudna a tha cleachdadh. Daonnan, bidh pìosan a’ seargadh le cion-beathachaidh. Ann an Alba air an latha an-diugh, far nach fhaod (no nach urrainn) do Ghàidheil an cuid cànain a’ cleachdadh gu làitheil, ghabhadh i tuiteam às a chèile uaireannan.
AR COIMHEARSNACHDAN ANNS A’ GHÀIDHLIG
Chan eil e na h-aon suidheachadh eadar a’ Ghàidhlig agus a’ Bheurla. Gach latha, bidh a’ Bheurla gu ceithir-thimcheall oirnn, air ar n-innealan didseatach, air busaichean, trèanaichean, ann am bùithtean-cofaidh, air an t-sràid, air an telebhisean, air an raon-chluiche. Anns a’ Ghàidhlig, bidh na coimhearsnachdan-cleachdaidh againn (cò ris a bhitheas sinn a’ cleachdadh na Gàidhlig) pearsanta, càirdeil. Cha mhòr nach eil sibh eòlach air a h-uile duine a bhruidhneas Gàidhlig ruibh. Agus cuideachd, corra uaireannan, is e na coimhearsnachdan-cleachdaidh seo a tha sgapte air feadh na dùthcha.
Air a’ Ghàidhealtachd o chionn tacan, tha a’ Bheurla air bristeadh a-steach do raointean anns nach robh i riamh an sàs. Is i a’ Bheurla cànain na coimhearsnachd ann an cha mhòr a h-uile h-àite; tha na co-luadairean a b’ àbhaist a bhith tro mheadhan na Gàidhlig nise a’ tachairt tro mheadhan na Beurla. Uime sin, tha beàrn an dìth-cleachdaidh sin feumach air lìonadh.
Agus, is e seo sinne a-rithist air n-ais do chànain, clò, is cleachdadh. Air an latha an-diugh, tha dìth-cleachdaidh na Gàidhlig a’ fàs nas bitheanta na bha e riamh. Anns na mìosan a tha romham, bidh mi a’ toirt sùil sa bhlog seo air an àite a th’ aig am facal sgrìobhte ann am beathachadh na Gàidhlig san eanchainn.
CÒ MISE AGUS CARSON A THA MI SGRÌOBHADH SEO?
Nise, airson beagan ‘cur-an-aithne’ (mur eil sibh eòlach orm mar-thà!). Is mise Liam Alastair Crouse agus is e Ameireaganach a th’ annam às Rhode Island. Ann an 2008, thàinig mi a dh’Alba (’son a’ chiad uair, feumaidh mi aideachadh) gus ceum ann an Ceiltis agus Archaeology a leantail aig Oilthigh Dhùn Èideann. Rinn mi sin, agus cheumnaich mi an 2012. B’ e cuspair mo thràchdais ‘Cleachdadh na Gàidhlig am measg Oileanaich Fho-cheumnach aig Oilthigh Dhùn Èideann’, agus bidh mi a’ ceangal phìosan dheth a-steach chun bhlog seo (mar teòiridh ath-bheothachadh cànain, leughadairean Gàidhlig a tha nan inbhich, agus coimhearsnachdan-cleachdaidh – a’ feuchainn gun a bhith tioram!).
An dèidh dhomh mo cheum fhaotainn, b’ fheudar dhomh tilleadh dhachaigh a Rhode Island ann am foghar 2012 (air sgàth atharrachaidhean mòra a thaobh visathan do dh’in-imrichean) . Rè na h-ùine seo, mar neach-labhairt na Gàidhlig a bha fileanta, mhothaich mi mo chuid cànain a’ sìoladh bhuam-sa. Bu bheag an rud a ràdh nach robh mi toilichte leis a’ seo, agus rinn mi strì mhòr gus a cumail agam.
Aig an deireadh, mar a tha mis’ a’ cumail a-mach, bha dà rud a chum mo chuid Gàidhlig o shìor-sheargadh as a’ Choille Ghruamach. B’ iad: leabhraichean Gàidhlig – leabhraichean clò-bhuailte agus air an dèanamh le foillseachairean tradaiseanta – agus làraichean sòisealta air an eadar-lìon, i.e. Facebook. B’ ann aig an àm seo a thuig mi, ann an dòigh bhunaiteach, dè cho cudromach ’s a tha am facal sgrìobhte (agus dealanach) do chleachdadh mion-chànain agus ath-bheòthachadh. Ann an saoghal tha a’ sìor-dhidseatachadh, tha tuilleadh luchd-labhairt mhion-chànainean a’ cleachdadh an eadar-lìon mar làrach cuideachd agus cleachdaidh nan cànainean fhèin.
CÙRSA AN FHOILLSEACHAIDH AGUS STRUCTAR A’ BHLOG
Mu dheireadh, fhuair mi an cothrom a thilleadh a dh’Alba gus Foillseachadh a dh’fhoghlam aig Ionad Eadar-Nàiseanta airson Foillseachaidh agus Conaltraidh aig Oilthigh Shruighlea. Ri linn na cùrsa seo, bidh mi a’ sgrùdadh saoghal caochlaideach an fhoillseachaidh agus a’ cur na bhitheas mi air ionnsachadh gu coimeas ri foillseachadh Gàidhlig. Cuiridh mi romham na smuaintean agus beachdan mu ghnìomhachas an litreachais Ghàidhlig fhoillseachadh air a’ bhlog seo. Mar-thà, leanaidh structar a’ bhlog grunn chuspairean:
- An tòiseachd, coimheadaidh mi air a’ Ghàidhlig agus ro-innleachd ath-bheòthachadh cànain, a’ gabhail a-steach litreachais.
- An uair sin, beiridh mi sùil ghoirid air saoghal an litreachais agus saoghal an fhoillseachaidh air an latha an-diugh, agus mar a tha iad a’ sìor-chaochladh. Tha dòighean-obrach agus cleachdadh fhoillseachairean na Beurla ag atharrachadh cha mhòr gach bliadhna (cha mhòr gach mìos!) – dè a’ bhuaidh a bhitheas aig a’ seo air foillseachadh Gàidhlig?
- Tha dùil ’am gun cuirinn crìoch air blogachadh a’ chiad sheamastair le bhith toirt sùil air Gàidhlig agus Foillseachadh, a’ ceangal an dà chuspair mu dheireadh ri chèile – dè tha romhainn agus càit’ am bu chòir dhuinn foillseachadh Gàidhlig a stiùireadh san àm ri teachd?
- Ann an seamastar a dhà, tòisichidh mi internship aig foillseachair Gàidhlig. Uime sin, saoilidh mi gum bi am blog na mheasgachadh de theòiridh, bheachdan, agus eòlas practaigeach.
Is e an t-adhbhar a bhitheas mi a’ sgrìobhadh a’ bhlog seo gus fiosrachadh mu fhoillseachadh Gàidhlig a thoirt air aire an t-sluaigh aig a bheil ùidh ann. Bidh corra leughadairean nan Gàidheal, corra dhiubh nan luchd-taic na Gàidhlig. Thig daoine eile à saoghal an fhoillseachaidh fhèin. Anns an fharsaingeachd, chan eil mi ach an dòchas gun èirich deagh chòmhradh is dheasbad às (taobh a-staigh ’s a-muigh a’ bhlog!) agus gun toir e dhuinn deagh chùl-fiosrachadh air litreachas na Gàidhlig los gum faod sinn a leasachadh.


text:
Naidheachdan 11:00m
29 An t-Sultain 2014 Ùraichte aig Ùraichte aig
Irac
Tha aithrisean ann gu bheil feachdan na Stàite Islamaich fìor fhaisg air Baghdad, prìomh bhaile Irac. Tha coltas ann gun do chuir ionnsaighean bho itealain-cogaidh Ameireaganach maill air feachdan IS, a tha a' faighinn làmh an uachdair air Arm Irac. Dh'aidich an Ceann-suidhe Obama an-raoir nach do thuig na Stàitean Aonaichte 'sa chiad dhol a-mach cho mòr 's tha an cunnart bho feachdan na Stàite Islamaich.
Ferguson
Ghleidh Gàrradh Iarainn Ferguson ann am Port Ghlaschu a' chiad chùmhnant airson bàta a thogail bho chaidh a' chompanaidh a ghlèidheadh. Cheannaich Clyde Blowers - a bhoineas dhan fhear-gnothaich Jim McColl - an gàrradh an dèidh dha a dhol gu rianachd. Fhuair iad cùmhnant anns a bheil luach £12m bho Riaghaltas na h-Alba airson an treas bàta-aiseig 'hybrid' a thogail do Chaledonian Mac a' Bhriuthainn.
Tòraidhean
Thuirt an Seansalair, Seòras Osborne, gun coimhead na Tòraidhean ri tuilleadh ghearraidhean anns na sochairean sòisealta ma 's e agus gun tèid an taghadh a-rithist an ath-bhliadhna. Tha Mgr Osborne ag ullachadh airson òraid do cho-labhairt a' pàrtaidh ann am Birmingham. Innsidh e cuideachd gun cuir na Tòraidhean às dhan chìs air peinnsean a chaidh fhàgail mar dhìleab.
Hong Kong
Tha poilis ann an Hong Kong air a bhith a' losgadh le gas deoir air na mìltean de luchd-iomairt a tha a' togail fianais air na sràidean. Tha an sluagh a' gearan nach eil Sìona deònach bhòt gu lèir saor a thoirt dhaibh ann an taghadh ceannard ùr Hong Kong ann an 2017. Thuirt an riaghaltas gun deach na poilis a tharraing a-mach a-nise às an sgìre sa bheil an luchd-iomairt.
Lìonail
Tha pàrantan ann an Nis ann an Leòdhas ag iarraidh air nas urrainn a dhol gu coinneamh phoblach an ath-oidhche agus dragh ann gun tèid àrd-sgoil dà bhliadhna na sgìre a dhùnadh. 'S i an aon àrd sgoil dà bhliadhna a tha air fhàgail 'sna h-Eileanan an Iar ach tha a' Chomhairle ag ràdh gu bheil àireamh nan sgoilear a' sìor a thuiteam agus tha iad airson a dùnadh an ath-bhliadhna.
A9
Tòisichidh sgeama pìleat air earrannan den A9 eadar Dùn Bhlàthain agus Inbhir Nis air an ath-mhìos a leigeas le draibhearan làraidh siubhail aig 50 mìle san uair seach 40 a tha ceadaichte an-dràsta. Tha dràibhearan làraidh ag ràdh ma thig orra dràibheadh aig 40 'san uair an uair a thòisicheas na camarathan astair ùra gum bi an A9 nas cunnartaiche buileach le dràibhearan eile a' fàs mì-fhoighidneach.


text:
An Cupa Ceilteach le Caol Bhòid
Chum Caol Bhòid grèim air Cupa Chomann Ceilteach Ghlaschu le buaidh 3-1 air Camanachd an Òbain.
Chaidh sgioba Thaigh na Bruaich tràth le tadhal bho Dhunky Kerr.
Chuir Kerr tadhal eile dìreach às dèidh letheach-ùine.
Dh'fhuiling sgioba an Òbain buille eile goirid às dèidh sin, Daniel Camshron a' fàgail na pàirce is am ball air a bhualadh na shùil.
Chuir Ruairidh Dòmhnallach às dha dòchas sam bith a bha air fhàgail aig an Òban le tadhal eile is 65 mionaid air a' ghleoc.
Thill Daniel Camshron dhan phàirc is 's e a chuir an tadhal mu dheireadh den là, a' fàgail chùisean 3-1 dha Caol Bhòid air a' cheann thall.
Duais
Chaidh Dunky Kerr ainmeachadh mar shàr-chluicheadair an là.
Ann an Cupa MhicAmhlaidh bidh Baile Ùr an t-Sleibh an aghaidh Lòbhait san iar-chuairt dheireannaich, is an dà sgioba air soirbheachadh Disathairne.
Rinn am Baile Ùr a' chùis air a' Ghearasdan 3-2, is Lòbhat a' dol troimhe 3-0 an aghaidh Loch Abair.
Sa Phrìomh Lìog rinn Ceann Loch Seile an gnothach 2-1 air Ceann a' Ghiùthsaich ann am Bàideanach.
Rinn dà thadhal san dàrna leth bho Fhionnlagh MacRath a' chùis dha Seile.
B' e buaidh chudromach a bha seo is Ceann Loch Seile gun buannachadh anns na còig geamaichean mu dheireadh aca.
Bàrr
Tha iad a-nise dìreach dà phuing air cùl Chaol Bhòid aig mullach na lìge.
Sa gheama lìge eile Disathairne bhuannaich Cill Mhàillidh 3-2 ann an Druim na Drochaid an aghaidh Ghleann Urchadain.
Bha droch là eile aig na Leòdhasaich is Gleann Garadh a' soirbheachadh 10-0 ann an Siabost.
Ann an iomain nam ban tha boireannaich an Eilein Sgitheanaich troimhe dhan chuairt dheireannaich de Chupa Valerie Fhriseil.
Thug na Sgitheanaich pronnadh uabhasach air Lòbhat 23-1 ann an geama nuair nach robh ach ochdnar air gach taobh, is trioblaidean aig Lòbhat làn-sgioba fhaighinn.
Bidh na Sgitheanaich an aghaidh Loch Abair sa chuairt dheireannaich, is na h-Abraich air a' chùis a dhèanamh air Obar Dobhair 13-0.
Sa Chupa Dùbhlain bidh Gleann Garadh an aghaidh Àird nam Murchan sa chuairt dheireannaich is an dà sgioba air buannachadh Disathairne.


text:
Ann an 2014, thòisich àrdachadh làrach fiadhaich ris an canar darodar.com a 'cur dragh air luchd-leasachaidh agus blogairean na lìn. Nochd na maighstirean-lìn gu robh darodar - e cig dual coil.com an làthair anns na cunntasan Google Analytics aca. Bidh Darodar.com an-còmhnaidh a 'nochdadh fon fho-earrann trafaig agad agus a' toirt buaidh air an dàta Google Analytics le bhith ga dhèanamh coltach gu mì-laghail. Dh'fhaodadh gu leòr tadhal air an làrach agad, agus dh'fhaodadh na h-obraichean seo a bhith nas àirde na 40 luchd-amhairc làrach a h-uile latha. Ged a bha coltas gu robh an trafaig neo-chinnteach, bha luchd-leasachaidh agus bloggairean eadar-dhealaichte air an eagal agus sgìth oir bha làrach neo-aithnichte a 'cur bacadh air an dàta Google Analytics. Tha fios aig Darodar.com gu bheil e a 'dràibheadh trafaig droch-mhisneach, agus tha luchd-leasachaidh an lìn air cuid de dhòighean a dhèanamh gus cuidhteas fhaighinn dheth.
Dè a th 'ann an Darodar a' Dèanamh agus Carson?
Tha Darodar a 'gairm mar inneal dad-sgrùdaichte proifeasanta agus cliùiteach maighstir-lìn a chuidicheas tu gus an làrach-lìn agad a leasachadh anns na toraidhean inneal rannsachaidh . Tha Darodar.com cuideachd ag ràdh gun cuidich e thu measadh agus sùil a chumail air na faclan-luirg a tha do cho-fharpaisich air targaid agus cuiridh thu thu trafaic leantainneach agus àrd-inbhe taobh a-staigh beagan làithean gnìomhachais. A rèir Artem Abgarian, an eòlaiche Semalt , tha darodar.com na phrògram mion-sgrùdadh co-fharpaiseach. Bidh e a 'cothruim an dàta Google Analytics agad agus a' tional fiosrachadh bhon làrach agad a dh'fhaodar a cho-roinn leis na farpaisich agad nas fhaide air adhart. Ged a tha e ro dhuilich a bhith a 'dearbhadh gur e adhbhar Tarodar a bhith a' crathadh nan làraichean, tha sinn a 'faireachdainn gu bheil e a' buain fiosrachadh bho latha gu latha.
An e droch bot no phish Ruiseanach a th 'ann?
Tha e duilich a ràdh ma tha darodar.com no droch phot no phish Ruiseanach. Nuair a thòisich a 'chompanaidh seo a' sìor fhàs cruth air feadh an t-saoghail air feadh an t-saoghail ann an 2013, shaoil grunn de na maighstirean-lìn gun robh e a 'cur trafaig deatamach agus gun robh na botaichean gun chron. Ma tha darodar..Is e droch bot a th 'ann an com, bidh e gu cinnteach a' toirt buaidh air leud leudachaidh an làrach agad agus cuiridh e sìos e taobh a-staigh làithean, a 'dèanamh atharrachadh air a (e) einnsean rannsachaidh . Agus mas e phish Ruiseanach a th 'ann, cuiridh Darodar air do chunntas Google Analytics agus cleachdaidh e do làrach gus a leasachadh fhèin backlinks . Tha cunntas Skype de riochdaire a 'chompanaidh seo ag ràdh gu bheil Darodar stèidhichte ann an Ameireaga. Nuair a shiubhail maighstir-lìn a 'chùis air ais gu darodar.com, thug e fa-near gun robh a' chompanaidh stèidhichte san Ruis agus gun robh e a 'sanasachd dha fhèin mar chompanaidh Ameireaganach.
Mar a chuireas tu bacadh air Darodar.com?
Faodaidh tu an dara cuid darodar.com a thoirt a-mach mar an neach-tagraidh sa chunntas Google Analytics agad no faodaidh e cur às dhan fhaidhle .htaccess. Airson a 'chiad dhòigh, bu chòir dhut a dhol chun roinn Admin> Filters> + New Filter agus ainm a' chriathrachas agad mar darodar.com. An uairsin, bu chòir dhut an roghainn Exclude a thaghadh agus an criathar a chur ris. Na dì-chuimhnich na roghainnean a shàbhaladh mus dùin thu an uinneag agad. Anns an dàrna dòigh, faodaidh tu tarodar bloc darodar.com dìreach sa fhaidhle .htaccess agad. Is e a 'chiad cheum an fhaidhle seo fhosgladh agus cuir ris a' chòd gu h-ìosal ann:
Ath-sgrìobhadhDeasaich air
# Roghainnean + LeanSnachaidhean
RewriteCond% {HTTP_REFERER} darodar \ .com [NC]
RewriteRule. * - [F]
Aon uair 's gu bheil thu air a' chòd seo a chur ris, chan urrainn dhut na h-atharrachaidhean a dhì-atharrachadh agus feumaidh tu do làrach a chleachdadh mar sin.


text:
Tha Liam Alastair Crouse an sàs ann an iar-cheum ann am Foillseachadh aig Oilthigh Shruighlea, an dèidh dha fo-cheum a thoirt a-mach ann an Ceiltis agus Arc-eòlas aig Oilthigh Dhùn Èideann. Bidh e a’ cuimseachadh air taobh na Gàidhlig na chuid-rannsachadh sa cheum seo agus e ag obair gu dlùth ri Comhairle nan Leabhraichean gus piseach agus leasachadh a thoirt air foillseachadh na Gàidhlig. Tha am blog seo stèidhichte air na beachdan agus smuaintean aige a thaobh saoghal na Gàidhlig agus foillseachadh. Barrachd fios an seo.
Mu mo dheidhinn
Advertisements


text:
Ad gun rabaid
Ged as e faclan molaidh a chleachd Philip Hammond gus bruidhinn mun t-seann seansalar, is e càineadh an ciall a bha aca.
Thuirt Mgr Hammond gum bu chòir do George Osborne a bhith moiteil as an obair aige aig Roinn an Ionmhais ach gun robh na h-amannan air atharrachadh.
Cha bu chòir dùil a bhith againn, thuirt e, gum biodh e a' tarraing rabaid a-mach anns an ad aige ann an òraid an latha an-diugh no ann am buidseatan anns an àm ri teachd.
Às dèidh mar a chaill Seòras agus Dàibhidh anns a' gheall aca gu bhòtadh Breatainn gus fuireach anns an Aonadh Eòrpach, is beag an t-iongnadh gun robh Mgr Hammond airson astar a chur eadar e fhèin agus am fear a bha anns an dreuchd roimhe.
Tha Mgr Hammond ag iarraidh cliù mar sheansalar sòbair airson amannan sòbair.
Ach is e an fhìrinn fiù 's nam bu toil leis fear a tharraing a-mach chan eil rabaid, coinneachadh no biast eile den t-seòrsa anns an ad aige co-dhiù.
Misneachd
Cha bhitheadh Mgr Hammond na sheansalar idir mura tug toradh an reifreann agus Mgr Osborne fàgail.
Bha Mgr Hammond airson fuireach anns an Aonadh Eòrpach.
Ach an-diugh b' fheudar dha feuchainn ri misneachd a thoirt don luchd-bhòtaidh agus do na margaidhean gu bheil làmh làidir aige air an stiùir.
Aig a' cheart àm, cha b' urrainn dha droch naidheachd a sheachnadh mu na tha air fàire.
Tha Oifis Dleastanais a' Bhuidseit a-nis a' tomhas gum bi an Rìoghachd Aonaichte £122bn nas miosa dheth na bha dùil anns a' bhliadhna 2020.
Fàgaidh sin gun ruig fiachan na Rìoghachd Aonaichte 90% de thoradh nàiseanta na dùthcha an ath-bhliadhna.
Targaid
Mo chreach.
Dhearbh Mgr Hammond nach tèid am buidseat a chothromachadh ro 2020 - seann targaid Mhgr Osborne - ag ràdh dìreach gun tachradh e "cho luath is a ghabhas" anns an ath phàrlamaid
B' e sin an t-adhbhar a thug Mgr Osborne seachad airson nan gearraidhean a rinn iad o 2010.
Ach ged a chaidh an t-amas sin a chur don dàrna taobh - no a chur dheth - leanaidh na gearraidhean co-dhiù.
Thuirt An Seansalar ùr gum b' fheudar dhaibh cumail orra gus cliù na dùthcha leis na margaidhean a dhìon.
Dh'fhaodadh gearraidhean nas miosa a bhith air fàire.
Cruaidh
A rèir an OBR fhèin tha Brexit a' cur £58bn ri easbhaidh ionmhais na dùthcha - agus sin mus fàg Breatainn an t-Aonadh Eòrpach, agus mus faic sinn an dòigh anns an tachair sin.
Tha gu leòr air na beingean Tòraidhean a' creidsinn gu bheil Mgr Hammond fada do dhubhach mu Bhrexit agus gun toir e spionnadh agus fàs don eaconomaidh.
Ach tha na Làbaraich, an SNP agus na Lib Deamaich den bheachd gur e Brexit - agus gu h-àraid "Brexit cruaidh" - na chunnart mòr.
Ged a dh'fhoillsich an riaghaltas gnìomhan gus taic a thoirt ri daoine air tuarasdail ìsle, dh'fhaodadh gearraidhean, tuiteam an not agus atmhorachd àrd buaidh a bu mhotha agus a bu mhiosa a thoirt orra.
Is e an fhìrinn nach eil fhios dè tha air fàire mus tòisich an còmhradh leis a' chòrr den Aonadh Eòrpach.
B' e seo an òraid mu dheireadh den t-seòrsa - chan eil fhios am bi cùisean nas cinntiche aig àm a' Bhuidseat as t-fhoghair an ath-bhliadhna.


text:
Naidheachdan 11:00m
31 An Lùnasdal 2015 Ùraichte aig Ùraichte aig
Faslann
Tha an Seansalair Seòras Osborne, air a bhith a' dìon co-dhùnadh an Riaghaltais £500m a chosg air leasachaidhean aig ionad Faslann. Thuirt e gun tèid an obair air adhart airson dà adhbhar: gus am bi an làrach deiseil airson cabhlaich niuclasaich ùir a thèid an àite Trident, agus gus dèanamh cinnteach gum bi bàtaichean-aigeann stèidhichte ann. Tha an SNP mì-thoilichte gu bheil seo a' dol air adhart mus deach Trident a dheasbad anns an Cumantan.
Gàradh MhicFhearghais
Chaidh Gàradh MhicFhearghais ann am Port Ghlaschu ainmeachadh mar a' phrìomh thagraiche airson dà aiseag ùr a thogail. Thuirt am Prìomh Mhinistear Nicola Sturgeon, gum bi an cùmhnant, luach £97m a' ciallachadh gum bi na h-obraichean aig 150 duine sàbhailte agus gun tèid cosnaidhean ùra a chruthachadh. Chaidh an gàradh fodha bho chionn bliadhna, ach chaidh a ghabhail thairis leis an fhear-ghnothaich Jim MacColla. Dh'innis Mgr MacColla an t-seachdain achaidh gun robh e a' dol a dhèanamh leasachaidhean mòra aig a' ghàradh.
Raon Ùr Gas
Chaidh cead a thoirt seachad airson raon mòr gas a leasachadh sa Chuan a Tuath. Ron bhliadhna 2020 dh'fhaodadh 5% den ghas a tha Breatainn a' cleachdadh a bhith a' tighinn bho Raon Culzean a tha far chosta na h-Alba.
Bùrn
Chaidh innse do dhaoine air taobh siar Leòdhais gum feum iad uisge an tap a ghoil mus cleachd iad e. Fhuair deuchainnean nach eil am bùrn an-dràsta aig an ìre is còir. Tha an suidheachadh a' toirt buaidh air 230 dachaigh eadar Tolastadh a' Chaolais, Breascleit, Calanais, Linisiadar agus Gearraidh na h-Aibhne.


text:
- TIOTAL
- LMS 17952 a' tighinn a-steach don lùib ann an Ach na Sìne air trèana mheasgaichte
- EXTERNAL ID
- PC_HRS_TRAINS_001_177
- ÀITE
- Ach na Sìne
- SGÌRE
- Am Blàr Dubh
- SIORRACHD/PARRAIST
- ROS: Cunndainn
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28213
- KEYWORDS
- locomotaibhean
trèanaichean
LMS 17952 a' tighinn a-steach dhan lùib ann an Ach na Sìine air trèana mheasgaichte. Tha na cairtean bathair aig an toiseach.
B' e ball den chlas de locomotaibhean 4-6-0 aig Rèile na Gàidhealtachd air an robh 'Superheated Goods' a bh' ann an 17952 (HR 77 roimhe). B' e dreach na b' ùire den chlas 'Big Goods' ainmeil bho 1894 a bh' annta. Chaidh a togail le Hawthorn Leslie sa Chaisteal Nuadh ann an 1918. Chaidh a toirt a-mach à seirbheis san Dàmhair 1946.


text:
Dh’aithris mi an seo bho chionn goirid gu bheil stèisean Bhrìch (Breich) ann an Lodainn an Iar ann an cunnart.
Tha Network Rail a’ beachdachadh air a dhùnadh a chionn ’s nach bi mòran dhaoine ga chleachdadh agus a chionn ’s gum bi drochaid-coise ùr a dhìth air an stèisean nuair a thèid an loidhne a dhealanachadh a dh’aithghearr.
Chuir mi freagairt a-steach dhan cho-chomhairle a’ moladh nach tèid an stèisean a dhùnadh. Chuir Comhairle Lodainn an Iar gu làidir an aghaidh dùnadh an stèisein agus tha athchuinge ann airson a chumail fosgailte cuideachd .
Chan eil fhios agam an tèid a dhùnadh gus nach tèid aig a cheann thall ach gus dèanamh cinnteach gum bi cothrom agam an stèisean a chleachdadh, chaidh mi ann an-diugh air an t-slighe agam dhan oifis.
Chan eil ach aon trèana ann gach slighe gach latha. An 07:13 eadar Glaschu Mheadhain agus Dùn Èideann taobh Shotts agus trèana aig 6f eadar Dùn Èideann is Glaschu taobh Shotts.
Nis, cha bhi cus dhaoine a’ cleachdadh Stèisean Bhrìch. A rèir Wikipedia, cha do chleachd ach 138 e an-uiridh. A dh’aindeoin seo, ge-tà, chaidh triùir air bòrd aig Brìch nuair a chaidh mi dheth!
Dè seòrsa stèisein a th’ ann? Ma tha?
Stèisean gu math bunaiteach. Chan eil na h-àrd-ùrlaran concraid – tha clachan orra seach concraid agus tha e follaiseach gu bheil obair ùrachaidh a dhìth air.
Seo an stèisean mar a tha e an-diugh.
Bha mi ann am Brìch aig 08:04 agus gun chothrom agam trèana eile a ghlacadh gu Dùn Èideann – no air ais a Ghlaschu nas motha!
Gu fòrtanach, chan eil stèisean Tobair Adaidh cho fada air falbh is mar sin, choisich mi ann gus an 09:08 a ghlacadh gu Dùn Èideann.
Thuirt Network Rail gun robh stèisean Bhrìch ro fhad air falbh bhon bhaile agus nach biodh daoine ga chleachdadh mar thoradh air seo. Thuirt iad gun robh e mu 15 mionaid air falbh air chois bhon bhaile. Chan eil mi cho luath sin ach cha tug e ach 5 mionaidean aig a chuar as lugha gus meadhan a’ bhaile a ruigsinn. Chanainn gum biodh fèill mhòr air an stèisean mas e is gum biodh barrachd thrèanaichean a’ stad ann!
Bha e fliuch is dorcha nuair a choisich mi gu Tobair Adaidh ach chòrd an turas rium glan. Tha mi an dòchas nach e seo an cothrom mu dheireadh a bhios agam a dhol gu Brìch air an trèana….
Alasdair


text:
- TIOTAL
- Luchd-obrach Acadamaidh Rìoghail Inbhir Nis, mu 1908 no 1909, le Uilleam J. MacBhàtair, Ceannard
- EXTERNAL ID
- PC_ROYALACADEMY2_032
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1900an
- NEACH-FIOSRACHAIDH
- Robert Preece
- AITHNEACHADH MAOINE
- 29919
- KEYWORDS
- sgoiltean
luchd-obrach
luchd-teagaisg
dealbhan
daoine
Dealbh de luchd-obrach Acadamaidh Rìoghail Inbhir Nis a chaidh a thogail nuair a bha Uilleam J. MacBhàtair na cheannard-sgoile (1895 - 1909). Tha e coltach gun deach a togail goirid mus do dh'fhàg MacBhàtair an dreuchd oir chan eil an neach-teagaisg ealain Pierre Delavault, a chaochail ann an 1907, anns an deilbh. Chan eil ainmean an luchd-obrach air cùil na deilbhe, ach is urrainnear na daoine seo a leanas aithneachadh:
Sreath cùil: neo-aithnichte; Teàrlach Greaves (saidheans); neo-aithnichte; J. Wilson Reid (matamataigs); not known
Sreath a' mheadhain: A' Bh-Uas Catriona (Cosy) Fhriseal (pianoforte); a' Bh-Uas Grace Middleton (fuaigheal agus bun-sgoil); Uilleam J. MacBhàtair (Ceannard-sgoile, cànanan clasaigeach); neo-aithnichte; Tòmas Cockburn (Beurla agus cànainean an latha an-diugh).
Sreath aghaidh: neo-aithnichte; a' Bh-Uas Rhoda NicLeòid (bun-sgoil) Bha na daoine a leanas ag obair san sgoil cuideachd ann an 1908-09 cuideachd agus dh'fhaodte gu bheil iad San dealbh ach chan eil fhios againn cò iad. A' Bh-Uas Annie NicDhòmhnaill (àrd-governess, cànainean an latha an-diugh agus bun-sgoil); a' Bh-Uas Mairead NicUalraig (pianoforte); Uisdean Robson (cànanan clasaigeach); F. J. Hamond (cànanan clasaigeach agus Beurla); Donaidh MacLeòid (Beurla agus matamataigs); A. R. Forsyth (cànainean an latha an-diugh); Seumas Ceanadach (dèanamh dhealbhan); ' Bh-Uas Mairead Stiùbhart (dèanamh dhealbhan); W. Stuart Roddie (seinn). Bhathar a' fastadh Dòmhnall Dallas, fèistear agus fear a bha gu tric a' gabhail pàirt ann an Geamaichean Gàidhealach, pàirt-ùine gus PT a theagaisg agus bha dorsair aig an sgoil cuideachd, Sgt. Anndra H. MacBhàtair, ach chan eil iad a' nochdadh anns an deilbh.
Rugadh Uilleam MacBhàtair ann an Cinn Dèis ann an Taobh Siar Rois agus bha Gàidhlig aige bho thùs. Às dèidh dha a bhith na cheannard-sgoile san acadamaidh, bha e na cheannard-sgoile anns an Àrd-sgoil Rìoghail, Dùn Èideann agus bha e an uair sin na phroifeasair Ceiltis ann an Oilthigh Dhùn Èideann, Bha e na eòlaiche air ainmean àite Ceilteach agus sgrìobh e leabhar a bha ga mheas mar an leabhar às ùghdarrasail air a' chuspair fad iomadh bliadhna. Bha MacBhàtair air iarraidh air Teàrlach Greaves saidheans a theagasg an àite "commercial subjects" agus b' esan a' chiad neach-teagaisg sònraichte air an son san Acadamaidh.
Chaidh dealbh den luchd-obrach a thogail mun bhliadhna 1894 goirid mus do dh'fhalbh an ceannard-sgoile mu dheireadh, Seòras Brus, agus bha sianar den luchd-obrach San dealbh sin fhathast ag obair san Acadamaidh. Chan eil e coltach gun deach dealbh a thogail den luchd-obrach nuair a bha Gilbert MacBhàtair na cheannard-sgoile eadar 1909 agus 1910. Chaidh an ath dhealbh a thogail nuair a bha an ath cheannard-sgoile, Seòras Moireasdan, ann. Tha e coltach gun deach a togail mun bhliadhna 1911 no 1912


text:
- TIOTAL
- A' togail a' bhuntàta, Am Ploc
- EXTERNAL ID
- GB232_RAMSAY_D893_1_13_005
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 9075
- KEYWORDS
- dealan-uisge
Am Ploc
buntàta
tractar
inneal-buain
Bha cliù riamh aig Bòrd an Dealan-uisge air sgàth ùidh a bhith aige ann am math na coimhearsnachd. Thogadh an dealbh seo anns a' Phloc far a bheil buntàta na bliadhna air a thogail, agus air a chur ann am pocannan, deiseil gus a thoirt dhachaigh. Obair throm, ach le beagan de chuideachadh on làraidh aig Bòrd an Dealan-uisge tha an obair an cois a bhith ga thoirt on achadh air a dhèanamh gu math nas fhasa. Tha Seonaidh (Seonaidh Nan) MacMhathain air an tractar leis an inneal mòr buain ceangailte ris a' cladhach a' bhuntàta.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Ealaghol agus An Cuiltheann
- EXTERNAL ID
- PC_JMSTRACHAN_026
- ÀITE
- Ealaghol
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28882
- KEYWORDS
- bailtean beaga
bailtean
An Cuiltheann
cnuic
beanntan
'S e baile beag sgapte a bhios a' crochadh air iasgach agus croitearachd a th' ann an Ealaghol air cladach Loch Sgàbhaig air leth-eilean Srathaird anns an Eilean Sgitheanach. Tha am baile mu dheich mìle sìos rathad lùbach às an Àth Leathainn. Tha seallaidhean àlainn thar Loch Sgàbhaig ri fhaotainn à Ealaghol do chridhe crudh-eich Druim A' Chuilthinn a tha ga dhèanamh gu math tarraingeach do luchd-togail dheilbh


text:
- TIOTAL
- Sandra is Dòmhnall Mac an Tòisich, Rubha Mhollt
- EXTERNAL ID
- PC_WMORRISON_080
- ÀITE
- Rubha Mhollt
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- LINN
- 1950an
- NEACH-FIOSRACHAIDH
- Willie Morrison
- AITHNEACHADH MAOINE
- 30563
- KEYWORDS
- croitearachd
croitean
sgadan
'S e seo dealbh-camara de Shandra is de Dhòmhnall Mac an Tòisich o Rubha Mhollt, faisg air Ceann Loch Biorbhaidh.
Tha Ceann Loch Biorbhaidh na laighe air cost an iar Chataibh, air taobh a tuath Loch an Innis Àird faisg air Ruigh Còinnich. Bha croitearachd riamh cudromach san sgìre ach san 1940an dh'fhàs e na phort do bhàtaichean-iasgaich. Leis mar a bha àireamh nan iasg, thàinig air bàtaichean on chost an ear a dhol a dh'iasgach na b' fhaide dhan iar agus bha tòrr dhiubh a' cur an iasg aca air tìr ann an Ceann Loch Biorbhaidh. An-diugh 's e fear de na puirt as motha an Alba far an cuir bàtaichean iasg gu tìr. 'S e an togalach poblach as aosta sa bhaile, Eaglais 'na Pàrlamaid', a chaidh a thogail le Tòmas Telford ann an 1829


text:
Seo duilleag airson ais-eolas air an làraich-lìn. Ma tha ceist eile agaibh no ma tha sibh airson fios a chur gu seirbheis shònraichte (m.e Fiosrachadh a' Phobail, Foghlam, Gàidhlig 7c), faic Cuir Fios Thugainn.
Ma tha thu airson gearan a dhèanamh mu luchd-obrach no seirbheisean Buidheann Chorporra Pàrlamaid na h-Alba, faic Pròiseas nan Gearanan.
Thèid dàta pearsanta sam bith a bheir thu do Bhuidheann Chorporra Pàrlamaid na h-Alba a phròiseasadh a rèir Achd Dìon an Dàta 1998. Airson barrachd fiosrachadh, faic ar Poileasaidh Dìon Dàta is Prìobhaideachd.
Cleachd am foirm gu h-ìosal gus post-d a chur gu dìreach gu maighstir an lìn.


text:
Falaisgear mòr faisg air a' Ghearasdan
Tha luchd-smalaidh a' cumail suil gheur air falaisgear beagan tuath air a' Ghearsadan.
Tha an teine, a thòisich Diluain, a' losgadh thairis air trì mìle eadar a' Chorpaich agus Banbhaidh.
Thuirt Seirbheis-Smalaidh na h-Alba gun robh ochd carabadan agus criubhaichean aca aig an làraich feadh a' chuid mhòir den oidhche, ach gu bheil iad a-nis air sin a lùghdachadh gu dhà charbad.
Thathas a' tuigsinn nach eil togalaichean sam bith ann an cunnart aig an ìre seo, agus nach deach iarraidh air duine sam bith an dachannan fhàgail.
"'S ann tron fheurach agus coille a tha an teine air sgapadh, ri taobh rathad a' B8004, beagan tuath air a' Ghearasdan," thuirt manaidsear na seirbheis anns a' cheann a Tuath, Anthony Gardiner.
"Tha sinn ag obair còmhla ri Coimisean na Coilltearachd, feuch an t-eòlas a th' acasan air an sgìre, a tha dùbhlannach, fhaighinn," thuirt e.
Chan ann an Loch Abar a-mhàin a tha an trioblaid, 's an t-sìde thioram a' ciallachadh gun deach criubhaichean a ghairm gu 30 teintean air feadh na Gàidhealtachd 's nan Eilean.


text:
A bheil ùidh agaibh ann an ainmean-àite agus dualchas nàdarra? Tha Ainmean-Àite na h-Alba (AÀA) agus Dualchas Nàdair na h-Alba a’ ... Buanaich about Neach-rannsachaidh a dhìth airson Èirisgeigh
Làrach-lìn Ainm-àite Ùr
An robhar a-riamh tro chèile mu mhìneachadh ainm-àite air soidhne dà-chànanach, air neo tùs an ainm? Nan robh, tha am freagairt ri làimh. ... Buanaich about Làrach-lìn Ainm-àite Ùr
Rannsachadh Ainm-àite ann an Colbhasa is Orasa – Saor-thoilich a dhìth
A bheil ùidh agaibh ann an ainmean-àite agus dualchas nàdarra? Tha Ainmean-Àite na h-Alba (AÀA) ann an com-pàirteachas le Dualchas Nàdair ... Buanaich about Rannsachadh Ainm-àite ann an Colbhasa is Orasa – Saor-thoilich a dhìth
Làraich nam Blàr
Chaidh rannsachadh a dhèanamh le Ainmean-Àite na h-Alba (AÀA) as leth Àrainneachd Eachdraidheil Alba (HES) air Clàr Làraich nam Blàr bho ... Buanaich about Làraich nam Blàr


text:
Rannsachadh aig Blàr Buidhe
Cha tèid luchd-còmhnaidh ùra a thoirt a-steach gu Blàr Buidhe, dachaigh-cùraim ann an Steòrnabhagh, san eadar-ama agus rannsachadh air tòiseachadh mu dhòighean-obrach.
Thòisich rannsachadh thar-bhuidheann aig an ionad, a tha ga ruith leis a' chompanaidh HC One, is draghan air nochdadh mu chlàran-bìdhe cuid a tha a' fuireach ann.
Thuirt Luchd-sgrùdaidh a' Chùraim gur e adhbhar dragh a tha seo agus gu bheil iad a' cumail sùil air an t-suidheachadh.
Anns an Dùbhlachd an-uiridh, dh'innis Comhairle nan Eilean Siar gun robh iad a' cumail sùil gheur air Blàr Buidhe agus gearainnean air nochdadh mun chùram a fhuair boireannach a bha a' fuireach ann.
Bha aig an ionad an uair sin ri grunn mholaidhean airson an cuid obrach a leasachadh a chur an sàs ron Ghearan am-bliadhna.
"Feumaidh sinn gluasad gu luath air seo, ri linn ghnothaichan a chaidh a thogail roimhe, còmhla ris na draghan às ùr a tha seo, le bhith a' gabhail barrachd ghnothaich, gus dearbhadh a thoirt dhuinn fhèin agus do theaghlaichean nach eil cunnart aithghearr sam bith do dhuine den luchd-còmhnaidh," thuirt Àrd-Oifigeach na h-Obrach Sòisealta, Iain MacAmhlaigh.
"Tha sinn deimhinnte às gum bi na h-ìrean as àirde de chùram rim faodainn aig a h-uile dachaigh-chùraim sna h-Eileanan an Iar.
"Tha fios ga chur air teaghlaichean an luchd-còmhnaidh mu na tha ga dhèanamh an-dràsta."
Thuirt Buidheann-Sgrùdaidh a' Chùraim gur e "adhbhar dragh dha-rìribh" a th' ann.
Prògraman call-cuideim
Thuirt labhraiche bhon bhuidhinn: "Chaidh fios a chumail gu dlùth ri Buidhinn-Sgrùdaidh a' Chùraim, le co-obraichean aig an ùghdarras ionadail, agus tha sinn a' sìor chumail sùil air an t-suidheachadh.
"Tha còir aig gach duine an Alba air cùram sàbhailte, iochdmhor, a tha a' tighinn a rèir an cuid fheumalachdan, agus a' toirt spèis do an cuid chòirichean."
Thuirt labhraiche don dachaigh-chùraim: "Bho chionn dà sheachdain, chuir sinn fios air an Dietician, a dh'innse gun robh na h-uimhir de luchd-còmhnaidh air cuideam a chall. Bha cuid dhiubh sin air a bhith air prògraman oifigeil gus cuideam a chall.
"Far an robh luchd-còmhnaidh air cuideam a chall taobh a-muigh nam prògraman seo, bha planaichean an àite gus taic a thoirt dhaibh, agus bha cuid aca air cuideam a chur orra a-rithist mar thà.
"Tha e gu math cudromach dhuinne gun obraich sinn còmhla ris a' Chomhairle, agus ri Buidhinn-Sgrùdaidh a' Chùraim fad na h-ùine, agus anns a' chùis seo, tha sinn a' dèanamh sin, an dèidh dhuinn fios a chur air an Dietician.
"Tha sinn a' toirt prìomhachais thar gach rud eile, do shlàinte is falaineachd nan daoine a tha a' faighinn taic bhuainn, agus tha an dachaigh a' faighinn taic bhon sgioba stiùiridh roinneil againn, a chùm gum faigh gach neach-còmhnaidh an sàr-chùram air a bheil iad araidh.
"Bidh sinn ag obair gu math cruaidh gus an cùram as caoibhneile a ghabhas a thoirt seachad. Tha seo ri fhaicinn anns an aithisg as ùire a fhuair sinn bho Bhuidhinn-Stiùiridh a' Chùraim anns an Dùbhlachd, a fhuair gun robh an dachaigh air a meas math gu leòr, no math anns a h-uile roinn."


text:
Naidheachdan 11:00m
6 An t-Ogmhìos 2016 Ùraichte aig Ùraichte aig
Ola is Gas
Tha aithisg ùr bho Bhanca na h-Alba ag ràdh gu bheil faisg air an dàrna leth de chompanaidhean ola agus gas na Rìoghachd Aonaichte a' beachdachadh air cosgaisean a ghearradh. Tha an sgrùdadh ag ràdh gu bheil an treas cuid de chompanaidhean a' coimhead ri cosnaidhean a ghearradh, agus prìs na h-ola tòrr nas fhaide ag èirigh na bha dùil.
An t-Aonadh Eòrpach
Thuirt an iomairt airson Breatainn a chumail anns an Aonadh Eòrpach gur e breugan a th' aig feadhainn a tha ag ràdh gum faodadh Breatainn a bhith a' pàigheadh nam milleanan not a bharrachd dhan Bhruiseil. Tha an iomairt airson fàgail den bheachd gun tig air Breatainn barrachd a phàigheadh airson cobhair a dhèanamh air dùthchannan eile aig a bheil trioblaidean eaconamach, agus airson àrdachadh ann am buidseatan an AE.
An t-Eilean Sgitheanach
Tha am prìomh rathad tron Eilean Sgitheanach, an A87, fosgailte a-rithist an dèidh tubaiste anns an deach boireannach òg a mharbhadh. Bhuail càr anns a' bhoireannach, a bha 21 bliadhna de dh'aois, faisg air Sligeachan mu 01:15m an-diugh. Bha an rathad dùinte gu goirid an dèidh 10:00m, agus chuir sin maill mhòr air an trafaig, leis nach eil rathad eile san sgìre sin.
Cardowan
tha poilis fhathast a' rannsachadh buaireadh agus ionnsaighean ann an sgìre Chardowan air iomall a tuath Ghlaschu an-dè a dh'fhàg triùir dhaoine san ospadal. Chaidh dà bhana a chur nan teine cuideachd. Tha na Poilis a' sgrùdadh dhealbhan CCTV, agus a' dol bho dhoras gu doras san sgìre.
EE ann am Baraigh
Tha an comhairliche Barrach, Dòmhnall Manford, ag iarraidh air EE cùmhnantan fòn-làimhe dhaoine ann am Barraigh a stad gus an tèid lìonra na companaidh a chàradh. Tha còrr is trì mìosan ann bho bha seirbheis cheart aig EE ann am Barraigh, agus ged a chaidh gearain riutha tha iad fhathast a' cur a-mach chunntasan a h-uile mìos airson na seirbheis. Tha luchd-gnothaich ag ràdh a-niste gu bheil an suidheachadh a' tòiseachadh a' toirt droch bhuaidh orrasan.
Stòras Uibhist
Tha Stòras Uibhist am beachd atharrachadh a thoirt air a' bhuidhinn. Tha an t-uachdaran coimhearsnachd air a leudachadh gu mòr agus air pròiseactan a thoirt gu buil bho chaidh a stèidheachadh bho chionn faisg air deich bliadhna. An dèid ath-sgrùdaidh tha iad a' coimhead ri atharrachadh, agus thèid beachd mhuinntir an àite iarraidh le aithisg mun chùis ga foillseachadh aig coinneamhan poblach an t-seachdain seo. Bidh a' chiad tè de na coinneamhan sin oidhche Chiadain aig 7:00f ann an Talla Coimhearsnachd a' Chinn a Deas, 's an uair sin oidhche Ardaoin, a-rithist aig 7:00f, ann an Talla an Iochdair.
Oileanaich Steòrnabhaigh
Coinnichidh comhairlichean a-màireach a bheachdachadh air plana airson àiteachan còmhnaidh do dh'oileanaich ann an Steòrnabhagh. Ged a tha feum air a leithid, tha na h-oifigich dhealbhachaidh a' moladh cur an aghaidh na sgeama agus dragh orra gun toireadh an togalach droch bhuaidh air nàbaidhean.


text:
Slighe NC500 le carbad dealain
15 An t-Ogmhìos 2016 Ùraichte aig Ùraichte aig
Cha leig thu las a bhith na do "phetrol head" a-nis airson Slighe a' Chosta a Tuath 500 a dhèanamh timcheall ceann a tuath na h-Alba ann an carbad.
Le tuilleadh àiteachan a' tabhann cumhachd do chàraichean dealain, agus an astar a tha na carbadan ùra comasach siubhail, gabhaidh an t-slighe a dhraibheadh gun a bhith a' losgadh peatral neo diesel.
Sin a rèir na buidhne "Energy Savings Trust" a tha a' dol air feadh na Gàidhealtachd a' taisbeanadh chàraichean dealain.
Tha Seonaidh MacCoinnich ag aithris.


text:
Naidheachdan 11:00m
20 An Dùbhlachd 2016 Ùraichte aig Ùraichte aig
Berlin
Tha Poilis sa Ghearmailt a' ceasnachadh duine fo amharas gun do mharbh e 12 duine nuair a dhràibh e làraidh tro mhargaidh Nollaige ann am Berlin a-raoir. Chaidh mu 50 duine eile a leòn. Tha aithrisean ann gum buineadh an duine do Phagastan agus gun robh e a' sireadh comraich anns a' Ghearmailt.
Agus thuirt Poilis Alba gu bheil iad, an dèidh na thachair ann am Berlin, a' toirt sùil às ùr air am planachan airson dìon an t-sluaigh aig tachartasan poblach. Thuirt iad nach eil cunnart sònraichte sam bith ann as aithne dhaibh ach dh'iarr iad air an t-sluagh a bhith furachail agus faiceallach.
An Tuirc
Chuir an Ruis sgioba rannsachaidh dhan Tuirc an dèidh marbhadh Thosgaire na Ruis ann an Ankara a-raoir. Bha Andrei Karlov a' dèanamh òraid aig gailearaidh ealain nuair a chaidh losgadh air le gunna. 'S e oifigear poilis a rinn am marbhadh agus e coltach gun robh e a' cur an aghaidh pàirt na Ruis ann an cogadh Shiria.
Brexit
Dh'fhoillsich Riaghaltas na h-Alba am planachan airson càirdeas Eòrpach an dèidh dhan Rìoghachd Aonaichte falbh às an EU. Tha Ministear Brexit, Mike Russell, air a bhith ag innse mun phlana airson cothrom a ghlèidheadh anns a' mhargaidh shingilte Eòrpaich agus bheir e tuilleadh fiosrachaidh air an t-suidheachadh sin do Phàrlamaid na h-Alba feasgar.
Obar Dheathain
Thèid luach £350m de leasachadh a dhèanamh air caladh Obar Dheathain le leudachadh air làrach aig Bàgh an Eige faisg air làimh. Tha dùil gun tèid crìoch air a' phròiseact ann an 2020. Thuirt Ministear Còmhdhail na h-Alba, Humza Yousaf, gun tarraing an leasachadh cosnadh agus gnìomhachas a dh'Obar Dheathain.
Slèite
Tha dà chompanaidh siubhail air leigeil fhaicinn nach bi iad a' dol dhan Eilean Sgitheanach an ath-bhliadhna agus iad ag ràdh gur e cho mì-chinnteach 's a tha an t-seirbheis aiseig eadar Malaig agus Armadal as coireach. Tha Fòram Còmhdhail Shlèite air a bhith ag ràdh gur fhada bho thug iadsan rabhadh dhan Riaghaltas agus do Chaledonian Mac a' Bhriuthainn gur e sin a thachradh.
Ceann Loch Lìobhann
Chaidh dragh a thogail aig coinneimh phoblaich ann an Ceann Loch Lìobhann a-raoir mu phlana airson ceithir teaghlaichean fògarrach à Siria a chur a dh'fhuireach anns a' bhaile. Tha dragh air cuid an sin gun cuir na teaghlaichean cuideam air na seirbheisean slàinte 's foghlaim agus gun toir iad cosnadh bho mhuinntir an àite. Thuirt Comhairle na Gàidhealtachd ge-tà nach toir an suidheachadh buaidh air buidseat no goireasan an ùghdarrais.